Republika / Dokazi o malverzacijama tajkuna na berzi: Evo kako mulja Aleksić!\nnedelja, 20. 10. 2019.| 23:45\nBiznismen Miroljub Aleksić, vlasnik kompanije "Alco grupa", bogatstvo je stekao sumnjivim privatizacijama, ali i muljanjem na berzi, zbog čega je njegovom "Alco bokeru" svojevremeno oduzeta dozvola za rad. S druge strane, mali akcionari Aleksićeve firme "Alfa plam" optužuju ga da namešta cene akcija svojih kompanija i kupuje ih preko povezanih firmi. Naravno, kako kažu, cilj je da on zaradi, a mali akcionari izgube.\nDragomir Ostojić, deseti po veličini akcionar "Alfa plama", objašnjava da već 10 godina ukazuje na zloupotrebe koje Aleksić čini. On je za Srpski telegraf ispričao da vlasnik te kompanije pre svega zloupotrebljava upravljačka prava.\nKako kaže Ostojić, Aleksić punu deceniju koristi imovinu "Alfa plama" za ostvarenje svojih ličnih poslovnih ciljeva, izvlači novac iz tog društva na razne načine i bogati se preko drugih firmi koje ima u vlasništvu, a nemaju veze sa "Alfa plamom".\nRadovi izvođeni bez dozvole\n- Drastičan primer je to što "Alfa plam" kreditira njegovu firme "Pionir" sa 11 miliona evra, uz kamatu od jedan odsto godišnje. Pošto je ovo konflikt interesa po Zakonu o privrednim društvima i predstavlja krivično delo, podnosio sam u dva navrata krivične prijave, koje su odbačene - kaže Ostojić.\nDodaje da se Aleksić takođe služi manipulacijama na berzi u trgovanju akcijama.\nSrpski telegraf otkrio je da Aleksić izvodi radove bez dozvole na vili u Ulici beogradskog bataljona 71, nakon čega je gradilište zatvoreno\n- On preko povezanih pravnih i fizičkih lica kupuje akcije "Alfa plama" i na taj način povećava svoj udeo u vlasništvu, a izbegava obavezu davanja ponude za preuzimanje, koju po zakonu o preuzimanju ima. S druge strane, međusobnim trgovanjem povezanih lica obara se cena akcija i tako se berzanska cena veštački drži na niskom nivou. Plan je da se u jednom momentu da ponuda za preuzimanje po daleko nižoj ceni od realne - navodi Ostojić model da se opljačkaju mali akcionari.\nKomisija za HOV: Nadzor nad poslovanjem Aleksića još traje\nIz Komisije za hartije od vrednosti za Srpski telegraf su potvrdili da su do sada primili nekoliko predstavki malih akcionara u vezi sa trgovanjem akcijama "Alfa plama", preduzeća u Aleksićevom vlasništvu.\n- Komisija je u skladu sa odredbama zakona i svojim ovlašćenjima, po službenoj dužnosti, pokrenula postupak neposrednog nadzora, koji je još u toku - kratko su nam rekli.\nTrenutno je berzanska cena od 30.800 dinara po akciji na nivou od 65 odsto knjigovodstvene cene "Alfa plama".\n- To je, takođe, krivično delo po zakonu o tržištu kapitala, a Komisija za hartije od vrednosti je morala to da primeti i pokrene postupak. Ja sam im podnosio prijavu, međutim, Aleksić očito tamo uživa privilegovan status - naglašava Ostojić.\nBerza: "Alco brokeru" oduzeta dozvola\nKompaniji Miroljuba Aleksića "Alco broker" svojevremeno je oduzeta dozvola za rad na berzi zbog nepravilnosti u poslovanju. Odmah nakon toga kompanija je ugašena, a Aleksić je nastavio da posluje na berzi preko saradnika Milenka Vukovića i njegove kompanije "SM. Net Investment". Prema našim saznanjima, zbog mnogobrojnih malverzacija u trgovanju akcijama na Beogradskoj berzi 2011. godine je vođen postupak protiv Aleksićeve brokerske firme i ona je zbog toga i ostala bez dozvole za rad. Ovo nam je potvrđeno i iz same Beogradske berze.\n- Brokersko-dilersko društvo "Alco broker a. d. Beograd", pravni sledbenik Berzanskog posrednika brokerskog i dilerskog načina trgovine "Čačanski eskontni centar" a. d. Čačak, bio je u statusu člana Berze od 11. januara 1996. do 10. juna 2011. U periodu od 12. maja do 10. juna 2011. godine bio im je suspendovan pristup informacionom sistemu berze za trgovanje, saglasno obaveštenju Komisije za hartije od vrednosti o oduzimanju "Alco brokeru" dozvole za obavljanje delatnosti brokersko-dilerskog društva i brisanju iz registra izdatih dozvola - naveli su iz berze.\nZato je, kaže, pored prijave za manipulaciji u trgovini akcijama, podneo komisiji i zahtev za utvrđivanje obaveze objavljivanja ponude za preuzimanje.\n- Ova obaveza se mogla utvrditi po dva osnova koja su definisana u starom i novom zakonu o preuzimanju i zato sam podneo dva odvojena zahteva. Komisija nije reagovala više od 13 meseci - zaključio je Ostojić.\nRadeta: Cvetkovićev period bio idealan za malverzacije\nNarodna poslanica Vjerica Radeta (SNS), koja je u dugo u politici, za Srpski telegraf kaže da je upravo period vlada nakon 2000, uključujući i onu Mirka Cvetkovića, kada je i Miroljub Aleksić uvećavao svoje poslovno carstvo, bio plodonosan za takve malverzacije.\n- Period od 5. oktobra pa nadalje, dok su bile aktuelne privatizacije, ostaće ubeležen najcrnjim slovima po pitanju privrede i ekonomije Srbije, te kriminalnih privatizacija koje nikada nisu bile ispitane. Tada su se razni tipovi obogatili i verovatno finansirali i same članove vlade, a zahvaljujući tome su i ostajali kasnije zaštićeni - rekla je Radeta.\nDa je Aleksić nameštao cenu akcija i preko povezanih firmi na sporan način kupovao akcije "Alfa plama", najbolje govori primer kada je firma koja je povezana sa jednom od njegovih kompanija, koja je pritom osnovana sa kapitalom od samo 50.000 dinara, kupila akcije "Alfa plama" ukupne vrednosti čak 35 miliona dinara. Prema dostupnim podacima, može se videti i da je, između ostalih, akcije preduzeća "Alfa plam" kupovalo preduzeće "Minova", koje je stopostotni vlasnik kompanije "SM. Net Investment", u kojoj je direktor i neformalni vlasnik Aleksićev poslovni saradnik Milenko Vuković. Istovremeno, jedan od najvećih akcionara "Alfa plama" je Aleksićeva kompanija "Amasis", za koju mali akcionari tvrde da namerno obara cene akcija "Alfa plama" na berzi kako bi Aleksić što jeftinije povećao broj akcija koje poseduje.\nMadžar: Moguće je uticati na cenu akcija\nEkonomista Ljubomir Madžar, ne govoreći o konkretnom slučaju, objašnjava da je moguće preko povezanih firmi uticati na pomeranje cena akcija, pa tako i na tržišne tendencije, što su, kaže, pojedine firme i radile.\n- Jedna mogućnost je i da se krene sa pojačanom kupovinom u kraćem periodu, što daje početni impuls za povećanjem cena, a nakon toga ostatak tržišta poveruje da bi to bio znak trajnijeg budućeg povećanja cena. Takođe je tu mogućnost smanjenja cena akcija, kada stradaju manjinski vlasnici akcija - naglašava Madžar.\nPored niže cene otkupa, još jedan od razloga što Aleksić krije da njegove firme kupuju akcije "Alfa plama" je i taj što sa vlasništvom od preko 90 odsto akcija on dobija pravo da prinudno otkupi preostale akcije, te mali akcionari sumnjaju da se nameračio upravo na takav potez, ali da niko ne sazna dok ne bude kasno.\nNa naša pitanja o malverzacijama na berzi, poslata preko advokata koji ga zastupa, Aleksić nije odgovorio.\nKatanac na gradilište\nJoš jedna pobeda Srpskog telegrafa: Investitoru katanac na gradilište\nOglasili se iz Javnobeležničke komore Srbije, osuđuju napad na beležnika iz Smedereva\nSrbija Kompanija Privatizacija Biznismen Investitor Malverzacije Miroljub Aleksić Alco grupa Alfa Plam\n- petak, 22. 11. 2019. u 13:19 0\nMinistar finansija Siniša Mali reagovao je danas na tvrdnje predsednika S SP Dragana Ðilasa rekavši da je Vlada Srbije za sledeću godinu...\nPametan poslovni potez: Ko bude želeo bilborde, moraće da održava podzemne prolaze\n- petak, 22. 11. 2019. u 13:15 0\nZamenik gradonačelnika Beograda Goran Vesić rekao je gostujući na „Studiju B” da je u toku javno-privatno partnerstvo za postavljanje...\n(VIDEO) Insistiraću na inicijativi za "Mali Šengen", pritisci me ne zanimaju!\n- petak, 22. 11. 2019. u 12:09 >> 13:01 3\nPredsednik Severne Makedonije Stevo Pendarovski boravi od danas u dvodnevnoj zvaničnoj poseti Beogradu, tokom koje se sastaje sa državnim...\n- petak, 22. 11. 2019. u 11:57 >> 12:59 0\nRepublika Nauru sa Pacifika je 17. država koja je povukla priznanje Kosova i Metohije.\n- petak, 22. 11. 2019. u 12:41 3\nKremlj se raduje predstojećoj poseti predsednika Srbije Aleksandra Vučića Rusiji i nada da ništa neće da baci senku na nju, izjavio je...\n(FOTO) Palma položio kamen temeljac za nov vrtić u Jagodini\n"Grad koji gradi vrtiće, fabrike, kulturni centar je grad koji ima dobru budućnost. To je grad gde...\nPočetna deonica auto-puta "Miloš Veliki", od Surčina do Obrenovca, koja bi trebalo da bude...


Naslov: Čovek koji se nije okupao 38 godina Čet 16 Avg - 21:14\nDane provodi radeći na njivi i brinući o kravama na temperaturi od 47 stepeni Celzijusa, a “kupa se vatrom” tako što svake večeri ***** marihuanu i moli se hinduističkom bogu Šivi.\nNaslov: Čovek koji se nije kupao 36 godina!!! Sre 22 Avg - 10:49\nKailaš Sing je čovek koji se nije kupao punih 38 godina, tu odluku je doneo daleke 1974. godine nakon što se oženio nadajući se da će mu upravo ova odluka pomoći da dobije sina.\nGlavni “krivac” za ovu ideju je sveštenik koji mu je garantovao toliko željenog sina, ukoliko ispoštuje njegov savet da ne pere kosu i ne šiša se.\n38 godina kasnije, Kailaš je verovatno najsmrdljiviji čovek na svetu, sa dredovima dugim skoro dva metra. I da začinimo sve ovo ironijom: trenutno ima 7 ćerki i ni jednog sina!\nUprkos svom neuspehu, on i dalje odbija da se kupa i kaže da samo rođenje sina može da ga natera da se predomisli! Da li je moguće dobiti sina u 66. godini, sa ženom koja ima 60, ne znamo, ali verujemo u njegov uspeh.\nMožda stvari ne bi bile toliko tragične da Kailaš živi u umerenijoj klimatskoj zoni, i da njegov posao ne zahteva toliki fizički napor. Medjutim, on živi u brdima blizu svetog grada Varanasi, dok je u opisu njegovog posla rad na temperaturi i do 47 stepeni.\nKao što i pretpostavljate, njegovoj ženi, Kalavati Devi, trebalo je mnogo vremena i truda da se navikne na njegov smrad. Ona tvrdi da je pokušala sve da ga odvrati od svog zaveta, uključujući i pretnje da neće spavati s njim u istom krevetu, ali bi na kraju uvek ona prva odustala.\nPorodica je jednom pokušala da ga natera da se okupa u obližnjoj reci, ali je on pobegao govoreći da će radije umreti. Njegova ćerka ne može da razume kako njen otac preživi leto, kada se ona kupa bar dva puta dnevno.\nAli ako ste pomislili da Kailaš ne vodi računa o ličnoj higijeni, prevarili ste se. Ovaj indijski farmer obavlja svako veče “vatreno kupanje” kako bi se rešio znoja. Ovo kupanje ne uključuje čišćenje tela vatrom, već ********* marihuane, molitvu bogu Šiva i igranje oko lomače. On veruje da je to dovoljno da se oslobodi neprijatnih mirisa, dok se porodica i komšije ne slažu sa tim.\nKailaš kaže da oni ne razumeju da je to božja volja, ne njegova, i da će se, ukoliko ne dobije sina, okupati tek u sledećem životu. Trenutno vodom pere samo lice i ruke.\nNaslov: Re: Čovek koji se nije okupao 38 godina Pet 30 Apr - 17:15\nnema gužve oko tih u javnom saobraćaju\nNaslov: Re: Čovek koji se nije okupao 38 godina Ned 18 Jul - 13:20\nsad će njega kiša ovih dana istuširati\nNaslov: Re: Čovek koji se nije okupao 38 godina\n» Čovek koji umesto makaza koristi - piranu


Raspisan poziv za operatera na pristanu kod Kapetanije: Za kruzere i do 130 metara | Novosti.RS\nRaspisan poziv za operatera na pristanu kod Kapetanije: Za kruzere i do 130 metara\nutorak, 30. 06. 2020. u 12:30\nZEMUN Sve spremno za brodove/Foto V. Danilov\nPočetak rada i dalje je neizvestan zbog pandemije virusa korona\nOPŠTINA Zemun raspisala je javni poziv za pronalazak operatera za novoizgrađeni pristan, koji je otvoren do 17. jula. Moderna luka za turističke brodove je druga takve vrste u prestonici i očekuje se da veliki broj turista iz čitave Evrope svoje razgledanje grada počne baš sa ove lokacije. Međutim, početak rada i dalje je neizvestan zbog pandemije virusa korona.\nMeđunarodno pristanište kod Stare kapetanije moći će da prihvati brodove do 130 metara dužine i sastoji se od mosta dužine 54,5 metara koje vezuje kopno i četiri pontona sa 21 šipom. Urađeno je po svim svetskim propisima, a ukupna vrednost investicije je oko milion i po evra. U Beogradu se trenutno gradi ili je izgrađeno sedam pristana za male brodove, a očekuje seda ih prestonica za nekoliko godina ima blizu 20.\n- Ovo je velika stvar za Beograd, posebno za Zemun kao jedan od nastarijih i turistički najvećih potencijala prestonice - za "Novosti" kaže predsednik Turističke organizacije Beograda Miodrag Popović. - Korist od nove luke za "bele lađe" je velika, a prema našim procenama u prestonicu će moći da uplovi više od 1.000 brodova na godišnjem nivou. Broj brodova koji svake godine pristižu u naš glavni grad je toliko porastao da je bilo neohodno sagraditi novo pristanište, a ovo je najlepša lokacija za tako nešto.\nIzgradnjom pristana udvostručen je broj mesta za pristajanje kruzera, a izradu projekta za dobijanje građevinske dozvole finansirala je Opština Zemun i predala ga Agenciji za upravljanje lukama. Sredstva su obezbeđena po konkursu Ministarstva trgovine, turizma i telekomunikacija preko JVP "Beograd vode", a deo sredstava za izvođenje obezbedila je i Agencija za upravljanje lukama.\n- San koji smo decenijama sanjali konačno se ostvario i Zemun je dobio ono što mu je oduvek pripadalo - kaže za naš list predsednik opštine Dejan Matić. - Izgradnjom ovog pristana stvaramo uslove da se svi oni kruzeri koji su decenijama prolazili pored Zemuna sada usidre, a mi ćemo turiste kao dobri domaćini ugostiti i prezentovati im sve ono po čemu su Gradska opština Zemun i Grad Beograd poznati.\nPonude za novog lučkog operatera koji će imati obavezu investiranja u održavanje infrastrukture i pristupnog plovnog puta, kao i plaćanja godišnje naknade za operativnu upotrebu luke kao dobra u opštoj upotrebi trajaće do 17. jula. Kruzeri će kod Kapetanije, gde se nekada nalazilo staro pristanište, moći da pristaju i po najnižem stogodišnje izmerenom vodostaju.\nKORONA ZAUSTAVILA RAST\nU BEOGRAD je 2018. godine stiglo 550 turističkih brodova iz Evrope sa oko 82.000 turista, dok je prošle godine taj broj bilo više od 750 brodova i 100.000 ljudi. Da nije bilo pandemije, predstavnici Turističke organizacije Beograda očekivali su da ove godine broj pridošlih kruzera bude veći od 1.000.


ODRŽANE TRIBINE ZA MLADE “UM NA DRUM” U BEČEJU - Agencija za bezbednost saobraćaja, Republika Srbija\nPredstavnici Agencije za bezbednost saobraćaja u saradnji sa lokalnim Savetom organizovali su 5. marta dve tribine za mlade u Bečeju.\nEdukativne tribine namenjene srednjoškolcima (učenicima druge, treće i četvrte godine srednje škole), koji tek ulaze u svet vozača organizovane su u cilju povećanja svesti mladih o značaju bezbedne i sigurne vožnje. Na tribinama u srednjoj Ekonomskoj školi i Gimnaziji, prisutnima su se obratili Duško Pešić, iz Agencije za bezbednost saobraćaja i Slaviša Savić iz Udruženja paraplegičara mačvanskog okruga , koji je prenošenjem svoje životne priče, odnosno saobraćajne nezgode koju je doživeo upravljajući automobilom, ukazao mladima na neophodnost savesnog ponašanja, pre nego što bilo ko od njih zauzme poziciju vozača.\nKampanjom “UM NA DRUM“ Agencija za bezbednost saobraćaja obraća se mladim ljudima, sloganom i njima razumljivim porukama, jer želi da se što više približi toj ciljnoj grupi. Sa posetiocima tribina diskutovalo se o značaju vezivanja pojasa, štetnosti upotrebe mobilnog telefona tokom vožnje, opasnostima koje donosi brza vožnja i vožnja pod dejstvom alkohola, ali i o iskustvima koja su prisutni imali u vezi sa saobraćajem. Na tribinama su demonstrirane posledice nepropisnog ponašanja u saobraćaju, korišćenjem „pijanih naočara".\nNa tribinama je bilo više od 150 učenika srednjih škola, kojima su podeljeni promotivno – edukativni materijali ( torbe za patike, narukvice, privesci, termosi, majice, držači za mobilne telefone, šolje) sa porukama kampanje “UM NA DRUM”.\nPored predstavnika Agencije i Udruženja paraplegičara mačvanskog okruga, tribinama su prisustvovali i članovi Saveta, kancelarije za mlade u Bečeju, zaposleni u školama, koji su dali na značaju događaja.\nAgencija za bezbednost saobraćaja nastaviće sa organizovanjem preventivno edukativnih tribina širom Srbije, tokom kojih će prvenstveno mladim ljudima, ukazati na značaj bezbednog učešća u saobraćaju i neophodnost pridržavanja saobraćajnih propisa.


Iz budžeta Vlade Kantona Sarajevo 400.000 KM za kongres bh naučnika - Klix.ba\nIz budžeta Vlade Kantona Sarajevo 400.000 KM za kongres bh naučnika\n6.3.2008. u 11:41\nVlada Kantona Sarajevo dala je saglasnost Ministarstvu obrazovanja i nauke KS-a za pripreme organizacije drugog kongresa bh. naučnika iz zemlje i inostranstva koji će krajem augusta biti održan u Sarajevu.\n- Za realizaciju ovog kongresa budžetom je predviđeno 400.000 KM, kazao je ministar obrazovanja i nauke KS-a Safet Kešo uz napomenu da je prvi kongres bh. naučnika iz zemlje i inostranstva održan u 2006. godini, te da je do sada ovaj projekt isključivo finansirao Kanton Sarajevo.\nS obzirom na značaj ovog skupa za državu BiH, kantonalni ministar smatra da bi resorna državna i federalna ministarstva od ove godine trebalo da učestvuju u organizaciji kongresa.\nPeti Bosanskohercegovački Filmski Festival (BHFF™) u kinu Tribeca


Kampanja Narodne stranke za bojkot izbora u Užicu - OGLASNA TABLA - INFO\n6 јуна, 2020 076\nAkivisti Narodne stranke u Užicu su organizovali akciju tokom koje su, na Trgu partizana, razgovarali sa građanima i delili promotivni materijal, u okviru kampanje za bojkot izbora 21. juna.\n„Narodna stranka i ostale stranke u bojkotu su suočene sa neviđenom zloupotrebom nacionalnih frekvencija i medijskog prostora. Iako je bojkot politička borba i izraz političke slobode i izbora jednako, ako ne u ovom trenutku i više, nego učešće na izborima, mediji protivzakonito isključuju stranke u bojkotu iz predizbornog programa, tako da se građani informišu iz svega nekoliko slobodnih medija“, navela je Ivana Parlić, poverenica užičkog odbora te stranke.\nOna je dodala da je isto stanje i u lokalnim medijima, u kojima se održava privid predizborne utakmice i u kojima se mogu čuti samo predstavnici stranaka koje izlaze na izbore.\nIstakavši da je ozbiljno krivičnio delo kada se traži od građana da glasaju za određenu stranku i da to fotografišući dokazuju, ona je pozvala građane da prijavljuju takve zlouptrebe.\n„Mnogi građani osećaju pritisak i ucenu naročito u javnim preduzećima, državnim organima, institucijama i organima lokalne samouprave, ali krajnje je vreme da se svi izborimo za zemlju u kojoj nijedan građanin neće biti ucenjen“, rekla je, između ostalog, poverenica užičkog odbora Narodne stranke.\nUz ocenu da „kad nema slobode da se bira, nema izbora“, ona je navela da je „atmosfera u kojoj se odvijaju izbori kulminacija neprekidne, nezakonite i vulgarne kampanje koja traje godinama“.\n„To je kampanja čiji je krajnji cilj da građani odustanu od kontrole vlasti, vladavine prava, slobodnh medija i, na kraju, od zdravog razuma. Da pristanu na život u besperspektivnoj zajednici u kojoj ne postoje jasne granice između predstavnika vlasti i kriminalno-koruptivnih udruženja i u kojoj su sve institucije otete od građana. Bojkot je jedini način da se tome kaže ne i da jasno pokažemo da postoji granica preko koje ne možemo dozvoliti da se krše slobode i dostojansvo građana.“\n„Bojkot nije samo borba da se obezbede uslovi za slobodne izbore, to je borba da se Srbija civilizacijski vrati iz najdublje političke tame u Evropi“, poručila je Ivana Parlić.\nNe pristajati na ucene\n„I pored zloupotrebe svih državnih resursa za potrebe kampanje Srpske napredne stranke, građani Užica u velikom broju razumeju ideju bojkota, kao izraz otpora bezakonju“, kazala je Parlić i pozvala Užičane da bojkotom pokažu političku zrelost i odgovornost i da ne pristaju na političke pritiske i ucene“.\nNedelja nestabilna i topla


Radionice ulične umetnosti u Požegi – ZoomUe\nPOŽEGA-Kancelarija za mlade Požega i Kulturni centar Lift Čačak, od 22. septembra organizuju radionice ulične umetnosti u Požegi u trajanju od 7 dana. Radionice će se sastojati od 4 predavanja i praktičnog dela u kome će učesnici moći da izvedu svoje zamisli u gradu.\nU prvoj fazi radionice obaviće se kratko uvođenje u umetnost u javnom prostoru, istorijat i uvod o grafitima, muralima, trodimenzionalnim crtežima, instalacijama u prostoru. U sledećoj fazi radionice obilaziće se grad, posvetiće se posebna pažnja arhitekturi, istorijatu određenih mesta, postojećim muralima ili grafitima koji se nalaze na zidovima, i na osnovu tog pregleda, doći će se do zaključka šta zaista treba dodati gradu. Posvetiće se jedan dan pripremama za rad, crtanju skica za izvođenje radova, a nakon toga učesnici radionice podeliće se po oblastima u kojima će izvoditi svoje radove. Shodno razvoju ideja i afinitetima samih učesnika radionice, uličnu umetnost će izvoditi u manjim ili većim grupama, uz konstantno praćenje mentora u radu. KC Lift će obezbediti materijal za izvođenje radova.\nKoncert Branke Crovder u Čigoti\nFondacija Divac pomaže omladinske projekte\nNext story Smanjen broj nezaposlenih u Zlatiborskom okrugu\nPrevious story Sloboda – Sloga (Kraljevo) 74:69 (16:19; 19:17; 16:17; 23:16)


Tanjug 12. aprila 2021. 11:09\nKANBERA – Australija je odustala od cilja vakcinacije gotovo celokupne populacije od 26 miliona ljudi do kraja godine, nakon saveta ljudima mlađim od 50 godina da se vakcinišu Fajzerovom vakcinom umesto AstraZenekinom.\nAustralija, koja se najviše oslanjala na AstraZenekinu vakcinu, ne planira da postavi nove ciljeve u vezi sa okončanjem svog programa vakcinacije, napisao je australijski premijer Skot Morison u svojoj objavi na Fejsbuku.\n„Iako bismo želeli da doze budu date pre kraja godine, nije moguće postaviti ciljeve s obzirom na brojne neizvesnosti“, rekao je Morison, a prenosi agencija Rojters.\nAustralijske vlasti promenile su u četvrtak preporuku vezano za Fajzerove vakcine, preporučivši je mlađima od 50 godina, nakon što su evropski regulatori ponovili da postoji moguća veza između AstraZenekine vakcine i izveštaja o retkim slučajevima pojave krvnih ugrušaka.\nAustralija, koja se prošle nedelje „utrkivala“ da udvostruci porudžbinu Fajzerovih vakcina, prvobitno je planirala da celokupno stanovništvo vakciniše do kraja oktobra.\nPremijer Morison je rekao da je do sada dato oko 1,16 miliona doza vakcina protiv kovida-19, napominjući da je australijski program vakcinacije u skladu sa programima drugih zemalja, poput Nemačke i Francuske, ali i da je ispred Kanade i Japana.


Inter protiv Milionera igra utakmicu istine - Posavina Sport\nBack Nalazite se ovdje: Home Međunarodni Sport EU takmičenja Liga prvaka Inter protiv Milionera igra utakmicu istine\nInter protiv Milionera igra utakmicu istine\nU slučaju poraza, male su šanse da će italijanski tim proljeće dočekati u elitnom razredu evropskog fudbala\nVečerašnjim utakmicama u grupama E, F, G i H bit će kompletirano 3. kolo Lige evropskih prvaka.\nDa ove sezone gledamo interesantan fudbal na evropskom nivou potvrđuju i mečevi odigrani u utorak. No, vremena za analizu se nema jer već večeras slijede nova uzbuđenja.\nSvakako, najinteresantnije će biti u Milanu, gdje će Inter ugostiti Borussiju Dortmund u derbiju noći. Italijanski tim nije dobro startao i ima samo bod, pa bi duel protiv Milionera mogao biti utakmica istine kada je u pitanju borba za eliminacionu fazu. U slučaju poraza, male su šanse da će proljeće dočekati u elitnom razredu evropskog fudbala.\nBarcelona u ovoj grupi ne bi trebala imati problema na gostovanju kod Slavije u Pragu, iako češki tim ove sezone igra dobro što su pokazali i u prvom meču na gostovanju kod Intera.\nZanimljivo će biti i u Amsterdamu, gdje će gostovati Chelsea, dok Liverpool ne bi trebao imati problema u Belgiji kod Genka.\nViše u ovoj kategoriji: « Dinamo može i sa Šahtarom, Modrima veliki bod u Harkivu! Mateo Kovačić sjajan u važnoj pobjedi Chelseaja u Amsterdamu, odlični golovi u Leipzigu »\nPoslednja poruka: 15 hours, 50 minutes prije


Svedok govori o pokusajima pruzanja otpora srpskom preuzimanju oblasti Mahala u opstini Bosanski Samac.\nNa sudjenju cetvorici bivsih politickih i vojnih lidera Bosanskog Samca, protekle je nedelje jedan od svedoka opisao kako je bio izlozen visegodisnjem zlostavljanju i zatocenistvu nakon sto je bezuspesno pokusao pomoci onim snagama koje su se suprotstavile srpskom zauzimanju te opstine.\nKemal Mehinovic (46), pekar, rekao je da su, nakon sto su zauzeli pomenutu opstinu u aprilu 1992, Srbi otkrili da je izvestan broj nesrpskih mestana na sam dan zauzeca pokusao da se prikljuci snagama otpora u oblasti Mahala.\nMehinovic je ispricao kako je 17. aprila 1992. sreo grupu naoruzanih ljudi koji nisu bili Srbi, i koji su mu rekli da su krenuli da zaustave "pokolj" nad Muslimanima u zoni Mahale. Od te namere ih je, medjutim, odvratio jedan drugi covek, koga su takodje usput sreli, i koji ih je upozorio da ce biti ubijeni.\nMesec dana kasnije, Mehinovica su u njegovoj kuci uhapsili Srbi i potom ga odveli u policijsku stanicu. "Uglavnom su me udarali po glavi", rekao je on, dodajuci da su ga takodje prisilili da rasiri noge i potom ga udarali po genitalijama, uz komentar da mu vise nikada nece biti potrebne.\nMehinovic je rekao da je glavni pocinilac premlacivanja bio Stevan Todorovic. Bivsi sef gradske policije pred tribunalom je priznao krivicu i nalazi se na izdrzavanju desetogodisnje kazne, koja mu je izrecena za ratne zlocine. On je, osim toga, obecao da ce svedociti u korist optuzbe.\nMehinovic je opisao kako mu je licno Todorovic naredio da polize vlastitu krv sa zida. Mesec dana kasnije, policijski istrazitelj mu je nalozio da potpise dokument koji sadrzi priznanje o ucescu u "oruzanoj pobuni" protiv Srpske opstine Bosanski Samac.\nPremda je prilikom unakrsnog ispitivanja odbrana nagovestila da je on taj dokument potpisao svojevoljno, Mehinovic je instirao na tome da je to ucinio pod prinudom. "Toliko su me tukli da se nisam usudjivao da progovorim ni rec, a kamoli da odbijem da potpisem", izjavio je on.\nSvedok je rekao i da je potom nekoliko meseci proveo u logoru Batkovici, pre no sto je u januaru 1993. izveden pred vojni sud. Pri tom mu ni u jednoj prilici nije bio ponudjen branilac. "Sudija me je zapitao da li znam zbog cega sam tamo dospeo. Ja sam odgovorio da ne znam, a on je rekao: ´Saznaces.´ I to je bilo sve", rekao je Mehinovic.\nPotom je, pre no sto je bio vracen u logor, odveden u drugi zatvor. Iz zatocenistva je pusten u oktobru 1994., a da nije ni saznao za odluku vojnog suda. Tek kada je njegovo svedocenje na ovom sudjenju otpocelo, otkrio je da mu je bila izrecena smrtna presuda. Da su sudovi u Republici Srpskoj bili efikasniji, on bi vec odavno bio mrtav.\nTragovi pretrpljenih batina, medjutim, jos uvek postoje. Mehinovic je ostao bez pola zeluca, jednog dela creva i jednog bubrega. Zbog povreda koje su mu nanete po lobanji, on pati od teskih glavobolja i prinudjen je da svakodnevno uzima lekove. Kada je branilac optuzenog Sime Zarica u ime svog klijenta svedoku izrazio zaljenje zbog svih patnji kroz koje je prosao, Mehinovic je kratko odgovorio: "Ne prihvatam ga." Sudjenje se nastavlja.


Niška televizija » Zemljotres i cunami u Čileu, petoro poginulih\nTagovi: Cile, Cunami, zemljotres\nPet osoba je poginulo u snažnom zemljotresu, jačine 8,2 stepena Rihterove skale, koji je sinoć potresao severnu obalu Čilea i pokrenuo cunami visine dva metra.\nU zemljotresu je poginulo najmanje pet ljudi, saopštio je ministar unutrašnjih poslova Rodrigo Penaliljo.\nU gradu Arika, 139 kilometara od epicentra, bolnice leče lakše povređene osobe, neke kuće su uništene a 90 odsto potrošača je tu bez struje.\nPosle zemljotresa pokrenuti su talasi cunamija, nešto viši od dva metra, koji su udarili priobalne oblasti.\nMerkelova upozorava Moskvu na mogućnost novih sankcija\nObjavljeno 13.04.2014. 13:41


Šarčević i Ćulibrk uručili računarsku opremu školi na Ubu\n► Šarčević i Ćulibrk uručili računarsku opremu školi na Ubu\nMinistar prosvete, nauke i tehnološkog razvoja Mladen Šarčević i generalni direktor kompanije Telekom Srbija Predrag Ćulibrk uručili su danas računarsku i prateću opremu Osnovnoj školi "Milan Munjas" u Ubu.\nKako se navodi u saopštenju, Šarčević je podsetio da je informatika i računarstvo obavezan predmet u osnovnim školama i zahvalio kompaniji Telekom na vrednim donacijama za informatičke kabinete.\n"Kako bismo obezbedili kontinuitet informatičkog obrazovanja formirali smo Radnu grupu za uvođenje informatike kao obaveznog predmeta u prvi ciklus osnovnog obrazovanja. Time ukazujemo da se osnovne digitalne kompetencije grade prevashodno u sistemu obrazovanja, od najranijeg uzrasta", rekao je on.\nGeneralni direktor Telekoma Srbija Predrag Ćulibrk ukazao je da je ta kompanija tokom tri godine opremila 60 informatičkih kabineta u 60 osnovnih škola u Srbiji.\n"Povezivanje digitalnih komunikacija sa učenjem danas je jako važno, jer deca upravo u školama na pravi način uče kako da iskoriste prednosti modernih tehnologija, ali i kako da zaobiđu sve opasnosti koje one nose", kazao je Ćulibrk.\nŠkola "Milan Munjas" jedna je od 20 škola koje su građani odabrali tokom internet glasanja, a direktorka škole Živana Baratović ukazala je na značaj angažovanja lokalne zajednice tokom izbora škole.\n"Ta oprema je za nas izuzetno važna i znamo da će podići kvalitet ne samo nastave informatike, već i ukupne nastave i vannastavnih aktivnosti koje možemo da ponudimo učenicima. Ovakvi projekti pokazuju koliko je važno da se oko zajedničkog cilja ujedine svi akteri obrazovnog procesa u školama, lokalna zajednica, nadležno ministarstvo i društveno odgovorne firme", izjavila je ona.\nŠkola "Milan Munjas" je jedna od 20 škola kojima je ove godine dodeljena donacija Telekoma Srbija.


Originalnim konceptom Muzikom na točkovima obeležen Međunarodni dan mladih u Somboru\nDan za mlade širom sveta Somborci obeležili originalnom Muzikom na točkovima i spektakularnim koncertima Foto majstor: Dragan Holcer\n* MEĐUNARODNI DAN MLADIH -\nSOMBORSKO LETO ZA MLADE 2018\nU okviru manifestacije “Somborsko leto za mlade 2018”, događajem “MUZIKA NA TOČKOVIMA” obeležen je druge avgustovske nedelje, 12. avgust, Međunarodni dan mladih u Somboru. Na pokretnoj bini/kamionu koji je u zakazano vreme, 18.45, pošao sa platoa ispred Županije, u punom sastavu svirao je pančevački sastav ISKAZ.\nMuzika na točkovima podrazumevala je i ovom prilikom povorku mladih koji su peške, na ciklima, rolerima, skejtovima i drugim prevoznim sredstvima pratili pokretnu binu, ulicama Sombora.\nNakon pokretnog koncerta koji je zaokružen na popularnom “Ćelavom” trgu, spektakl je preseljen u letnji kabare (prostor između Narodnog pozorišta i Dečjeg odeljenje Gradske biblioteke "Karlo Bijelicki") gde su od 21 čas nastupili razni popularni izvođači.\nBili su to predstavnici somborske muzičke scene FUSNOTE, beogradski pop sastav ZEMLJA GRUVA i energični niški dvojac STEREO BANANA, a hedlajner večeri bio je bend DISCIPLINA KITSCHME.\nOrganizatori ovogodišnje manifestacije su Somborski omladinski Boom i Somborski edukativni centar u saradnji i pod pokroviteljstvom Grada Sombora, Ministarstva omladine i sporta Republike Srbije i Pokrajinskog sekretarijata za sport i omladinu.\nDodatnu podršku manifestaciji pružili su Kolping društvo Srbije, Turistička organizacija Grada Sombora, JKP “Energana”, Gradska biblioteka “Karlo Bijelicki” i JKP “Zelenilo”.\nVolonteri uzrasta 15-30 godina takođe su bili uključeni, pomogli organizatorima doprinosivši kvalitetu manifestacije Somborsko leto za mlade 2018.\nZa njih su organizatori obezbedili akreditacije, majice, osveženje i obrok tokom akcija kao i druga iznenađenja.\nUlaz je naravno, kao i uvek bio slobodan a utisci više stotina učesnika jednodušni: Vidimo se istom sledećemo sličnom i narednom prilikom....\n(Sledi još poširi izbor galerije fotografija)\nViše iz ove kategorije « Eleonora Lombardi, italijanska umetnica za Novi Radio Sombor: Volim slobodu koja vlada u Srbiji, zavolela sam Sombor\tOtvoren pogon Seveplant u Kuli »


SiCG osudjuju iraèki režim - 2003-03-19\n19 mart, 2003\nOèekivali smo, kaže Svilanoviæ, da æe iraèki režim shvatiti svu ozbiljnost situacije i rešenost meðunarodne zajednice da do kraja insistira na doslednom i bezuslovnom izvršavanju meðunarodnih obaveza koje su pred njim stajale i da neæe dovesti do situacije da se upotrebi sila kao poslednje sredstvo. Svilanoviæ je zatim objasnio da je svojim stavom prema Komisiji Ujedinjenih nacija za nadzor i verifikaciju naoružanja u Iraku i Meðunarodnoj agenciji za atomsku energiju, a samim tim i pokušajima da ne izvrši u potpunosti sveobuhvatno i proverljivo razoružanje oružja za masovno uništenje i pružanje relevantnih dokaza o tome, iraèki režim prouzrokovao da se još više ugrozi meðunarodni mir i bezbednost u regionu, èime je odgovoran za sve konsekvence koje mogu da proisteknu.\nI pored ovakvog razvoja Srbija i Crna Gora, smatra Svilanoviæ, i dalje je mišljenja da se odnosi u meðunarodnoj zajednici moraju zasnivati na opšte prihvaæenim naèelima i principima meðunarodnog prava.\nU Beogradu je inaèe, saopšteno da æe Srbija i Crna Gora veoma brzo postati èlan Savet Evrope. Tu informaciju preneo je predsednik Politièkog komiteta Parlamentarne skupštine Saveta Evrope Roman Jakiè, koji je doneo pismo Komiteta ministara o prihvatanju obaveza koje nalaže èlanstvo u toj evropskoj organizaciji. U razgovoru sa ministrom inostranih poslova Srbije i Crne Gore Goranom Svilanoviæem, Jakiè je naglasio da je to u ovom trenutku najbolji signal pune podrške nastavku reformi, razvoju demokratije i jaèanju stabilnosti.\nSvilanoviæ je podvukao rešenost i spremnost Srbije i Crne Gore da ispunjava prihvaðene obaveze, ukljuèujuæi i obavezu saradnje sa Haškim tribunalom da bismo se u što kraæem roku mogli oseæati ravnopravnim i uvaženim èlanom evropske demokratske porodice nacija.\nRoman Jakiè je u razgovoru sa predsednikom Skupštine Srbije i Crne Gore Dragoljubom Miæunoviæem preneo punu podršku i razumevanje Saveta Evrope za uvoðenje vanrednog stanja i sve mere koje su u okviru njega do sada preuzete, naglasio da je brzi prijem Srbije i Crne Gore veoma važan za nastavak demokratizacije i najavio da bi sveèani prijem mogao biti veæ na zasedanju krajem marta, odnosno poèetkom aprila. ”Oèekuje se odgovor organa Srbije i Crne Gore i po informacijama koje imam 26. ovogo meseca mogao bi zasedati Komitet ministara i izdati poziv za èlanstvo, a to znaèi da bi Srbija i Crna Gora mogle biti primljene u èlanstvo Saveta Evrope na sednici koja æe se održati izmeðu 31. marta i 4. aprila,“ rekao je Jakiè.\nPredsednik Parlamenta Dragoljub Miæunoviæ potvrdio je da æe on i predsednik državne zajednice Svetozar Maroviæ odmah potpisati dokument o prihvatanju obaveza neophodnih za èlanstvo u Savetu Evrope.


Legenda NBA lige i Los Anđeles Lejkersa, Kobi Brajant, nastavlja sa svojim uticajem u ovoj igri i smeni generacija koja se trenutno odigrava, sa poslednjom svojom memorabilijom koja stiže na aukciju...\nPoslednjih nekoliko godina, svi obožavaoci Kobija i košarke širom sveta, potrošili su stotine i hiljade dolara na bezvremene relikvije u nadi kako će očuvati jedan deo ovog sjajnog i tragično preminulog igrača. Pre nekoliko dana TMZ Sport mreža je predstavila etiketu sa cenom na retkom dresu koji je Kobi nosio u utakmici tokom svoje ruki godine. Dres sa brojem 8 nedavno je postavljen na prodaju putem SCP Auctions kuće i došao je kao jedini model koji se može povezati dokazima sa ruki kampanjom NBA legende, što ga čini najvrednijim komadom košarkaških memorabilija koji postoji.\nSudeći prema izvršnom direktoru SCP kuće, Dejvidu Koleru, Brajant je nosio ovaj dres svega pet puta, u utakmicama 11.,13., 17. aprila, 8. i 10. maja 1997. godine, nakon što je ušao u ligu pravo iz srednje škole. Dres poseduje ljubičastu i zlatnu šaru Lejkersa sa brojem 8 i Brajantovo ime na leđima. Dve etikete u donjem delu indiciraju da je u to vreme mlađani Brajant nosio broj 44. Dres je postavljen na listu tokom prošlog vikenda i ubrzo je prodat po konačnoj ceni od 2,73 miliona dolara.


Poboljšati materijalni položaj prekršajnih sudija - Ekonomske Vesti\nPoboljšati materijalni položaj prekršajnih sudija\n21. okt. 2015 Andrija Matić 0 Comments Ministarstvo pravde, Nikola Selaković, Osnovni sud, plate, Prekršajni sud, sudije\nMinistar pravde u Vladi Republike Srbije Nikola Selaković založio se danas za izjednačavanje materijalnog položaja sudija prekršajnih sudova sa sudijama osnovnih sudova, uz ocenu da je to moguće ako se deo prihoda od naplaćenih prekršajnih kazni usmeri prekršajnim sudovima.\nSelaković je na otvaranju godišnje konferencije sudija prekršajnih sudova u Kladovu najavio da će inicirati izmenu Zakona o bezbednosti saobraćaja, kojom bi bilo omogućeno da 15 odsto od naplaćenih prekršajnih kazni bude preusmereno ovim sudovima.\nOn je rekao da će zajedno sa predsednikom Prekršajnog apelacionog suda Zoranom Pašalićem uputiti pismo ministru unutrašnjih poslova Nebojši Stefanoviću i tražiti izmenu i dopunu člana 18 Zakona o bezbednosti saobraćaja.\nMinistar je ocenio da prekršajni sudovi u tom zakonu nisu uopšte prepoznati, i pored toga što se više od 350.000 predmeta u prekršajnim sudovima odnosi na prekršaje u saobraćaju.\nUkoliko prekršajni sudovi budu prepoznati sa 15 odsto prihoda od naplaćenih prekršajnih kazni, kako je istakao, onda je izjednačavanje sudija prekršajnih sudova sa sudijama osnovnih sudova u materijalnom statusu apsolutno moguće i realno.\nSelaković je rekao da bi pomenutih 15 odsto, ukoliko se ima u vidu prošla godina, trebalo da iznosi približno 380 miliona dinara.\nTakođe, on je naveo da su prekršajni sudovi onaj deo domaćeg pravosuđa koji građanima Srbije može da vrati poverenje u sudstvo, jer se njihov rad na prvom mestu zasniva na efikasnosti i u njima ne sme da bude „zakasnele pravde“.\n← Saudijska Arabija kupuje od SAD ratne brodove vredne više od 11 milijardi dolara\nIran Rusiji: Vi nama kredit, mi vama posao →


- Golubac-Porečki most, kod tunela broj 19, zbog pojave odrona saobraćaj se odvija jednom trakom naizmeničnim propuštanjem vozila. Ekipe su na terenu, sanacija odrona u toku. Molimo učesnike u saobraćaju da prilagode brzinu kretanja uslovima na putu - saopštili su iz JP "Putevi Srbije".\nMeđutim, oni upozoravaju sve one koji planiraju narednih dana da putuju da se naoružaju strpljenjem jer od sutra počinju radovi na autoputu Niš - Beograd koji će trajati sve do nedelje, 16. avgusta.\n- Obaveštavamo javnost da se na auto-putu Niš-Beograd, od 14.08. do 16. avgusta u popodnevnim i večernjim satima, očekuje usporeno odvijanje saobraćaja ka Beogradu, jer se u zoni petlje Umčari i na deonici Mali Požarevac - Vrčin izvode radovi na sanaciji nadvožnjaka, odnosno kolovoza - saopštili su iz "Puteva Srbije".\nOni su apelovali na vozače da budu posebno oprezni u zoni radova, da prilagode brzinu uslovima na putu, drže bezbedno odstojanje i da poštuju postavljenu privremenu saobraćajnu signalizaciju.\n- Na portalima sa izmenljivom saobraćajnom signalizacijom na državnom putu IA reda broj 1 istaknuta su obaveštenja o najavljenim radovima na petlji Umčari i petlji Požarevac - dodaju.\nProšle nedelje, na ovom potezu su se takođe izvodili radovi zbog čega su bile formirane kilometarske kolone vozila.\nPutevi Srbije: Na auto-putu Obrenovac-Ub od sutra zatvorene zaustavne trake\n"ZVALA ME JE I REKLA: 'JA SAM SVA U KRVI!'" Bolna ispovest supruga porodilje iz Niša koja je ISKRVARILA DO SMRTI\nBoris Savić (34), suprug preminule porodilje Dragane Savić (34) koja je iznenada preminula nakon porođaja tako što je iskrvarila, rekao je za "Blic" da smatra da je njena smrt posledica propusta medicinskih radnika.\nANA KORAĆ POKAZALA NOVE OGROMNE SILIKONSKE GRUDI Bez grudnjaka, samo kosom ih prekrila


Poseta ambasadora Nemačke - YU eco radio i Televizija\nNaslovna / Ekonomija / Poseta ambasadora Nemačke\nGoran novembar 15, 2018\tEkonomija Napiši komentar 51 Pregledi\nU Zelenoj sali Gradske kuće, gradonačelnik Bogdan Laban primio je ambasadora Nemačke u Beogradu i šeficu ekonomskog odeljenja Ambasade. Tema sastanka bile su nemačke investicije u Suboticu, a najavljena je i mogućnost novih investicija u naš grad.\nJedan od prvih gradova koju je Njegova ekselencija Tomas Šib, ambasador Nemačke u Beogradu posetio od početka svog mandata, jeste naš grad. Tema sastanka sa gradonačelnikom i predstavnicima grada bile su nemačke investicije u Subotici i položaj nemačke manjine u našem gradu.\nGradonačelnik Bogdan Laban se zahvalio Nemačkoj na podršci našoj zemlji i na poverenju nemačkih investitora u našu zemlju i naš grad. Naime, u Industrijskoj zoni posluje više nemačkih kompanija koje zapošljavaju oko 4000 naših sugrađana. Gradonačelnik je najavio razgovore sa nemačkom firmom “Bojzen” koja se bavi proizvodnjom auspuha, kao i mogućnost dolaska ove firme u naš grad.\nGradonačelnik se zahvalio i na podršci Nemačke u vidu donacije od 6,5 miliona evra za projekat za poboljšanje biodiverziteta na Paliću i Ludašu.\nPrethodna Održan humanitarni koncert „Za život sa manje bola“\nSledeća Zaštita stoke od hladnoće


Vakcinacija obavezna i za preostala tri grend slema - Srpskacafe\nVakcinacija obavezna i za preostala tri grend slema\nPonedjeljak, 17.01.2022., 10:52 Ponedjeljak, 17.01.2022., 10:49\nSrpski teniser Novak Đoković neće moći da učestvuje ni na jednom grend slem turniru ako se ne vakciniše protiv korona virusa, pa čak ni na Rolan Garosu!\nPrethodnih dana su iz Pariza stizali signali da će Đoković i bez vakcine moći da igra na Rolan Garosu, međutim to je preko noći promijenjeno. Naime, ministarka sporta Francuske Roksana Maračineanu donijela je odluku da će vakcina biti obavezna za sve učesnike zbog javnog dobra svih u Francuskoj.\nOvo je očigledno veliku udarac za Đokovića i pred njim su dani odluke. Tokom odlaska u Australiju postao je svima poznato da nije vakcinisan protiv korona virusa i da je “medicinsko izuzeće” dobio na osnovu toga što je preležao virus u decembru, ali čak ni to nije bilo dovoljno vlastima Viktorije.\nNakon 12 dana drame odlukom ministra deportovan je iz zemlje, a ako ne bude promjene u posljednji čas – biće mu zabranjen ulazak u Australiju pune tri godine.


Biće redova: Karte za Zvezda - PAO od utorka u prodaji! - Sportske.net\nBiće redova: Karte za Zvezda - PAO od utorka u prodaji!\nKošarkaški klub Crvena zvezda mt:s saopštio je da će karte za utakmicu sa Panatinaikosom biti puštene u prodaju u utorak.\nEnis nakon debija: "Sjajno je biti deo Zvezde"Fener podsetio ko se vraća u "Ulker Arenu" - Evo kako je odgovorio AntićZvezdine "slatke muke" nakon meča u Baru"Delije" imaju poruku za Zvezdine rivale! (TVITOVI)ABA - Sjajan meč u "Topolici", Zvezda iz Bara na čelo tabele!\nSerija dobrih rezultata ekipe Dušana Alimpijevića probudila je pristalice Crvene zvezde mt:s tako da se u četvrtak očekuju pune tribine u susretu sa Panatinaikosom.\nUtakmica 14. kola Evrolige između šampiona Srbije i atinskih "Zelenih" igra se u hali "Aleksandar Nikolić", a karte će se naći u prodaji od utorka.\nJasno je da će posle tri vezana trijumfa u Evroligi, bez obzira na rezultat sutrašnjeg duela sa Fenerbahčeom, "Delije" želeti da dođu u "Pionir" i podrže ekipu tako da će se u poslovnicama "Eventima" tražiti karta više.\nUlaznice će biti puštene u prodaju od 10 časova po sledećim cenama:\n- Tribina A 1.500\n- Tribina B 1.500\n- Tribina C 1.500\n- Tribina D 1.500\n- Parter B 2.200\n- Parter 4 2.200\n- Plava loža 3.500\n- Bela loža 3.000\n- Loža 4.000\n- Počasno mesto - Bočno I 8.000\n- Počasno mesto - Bočno II 6.000\n- Počasno mesto - Bočno III 4.000\n- Počasno mesto I 15.000\n- Počasno mesto II 10.000\nKapije dvorane "Aleksandar Nikolić" biće otvorene od 17 časova, a utakmica počinje dva sata kasnije.


FK Željezničar produžio saradnju sa kompanijama ELPI Comerc i Sport Centar Circle – FK Željezničar\nFK Željezničar produžio saradnju sa kompanijama ELPI Comerc i Sport Centar Circle\nFK Željezničar produžio je sponzorsku saradnju sa dugogodišnjim partnerima. Riječ je o ELPI Comercu i Sport Centru Circle.\nSport Centar Circle je redovna baza za pripreme naše ekipe, te za karantine pred utakmice u Hercegovini. Centar je počeo sa radom prije 11 godina. Ovaj moderni sportski centar, kojeg se ne bi postidjeli ni veliki evropski klubovi, smješten je na preko 100.000 kvadratnih metara. Centar broji osam nogometnih terena koji su u vrhunskom stanju i redovno se održavaju. U centru naši fudbaleri imaju na korištenje teretanu, fitness centar, bazene i druge prateće objekte koji su potrebni za pripreme jedne fudbalske ekipe. Pored navedenog, Circle posjeduje nekoliko teniskih terena, terene za odbojku na pijesku, dvoranu za rukomet i mali fudbal, saounu, solarij, restoran te nekoliko caffe barova.


Počela izgradnja stanova za pripadnike bezbednosnih službi u Vranju i Nišu\nVi ste ovde: Početak Veterani Vesti Počela izgradnja stanova za pripadnike bezbednosnih službi u Vranju i Nišu\nObjavljeno petak, 08 februar 2019 14:01\nU Vranju i Nišu počela je izgradnja jeftinih stanova za pripadnike bezbednosnih službi. U Vranju će biti izgrađeno 186 stanova čija će cena biti 400 evra po kvadratnom metru, dok je u Nišu položen kamen temeljac za izgradnju 190 stanova. U Vranju je danas bio Aleksandar Vučić, a ceremoniji u Nišu prisustvovala je premijerka Ana Brnabić.\nObeležavanju početka radova u Vranju prisustvovao je predsednik Srbije Aleksandar Vučić koji je rekao se izgradnjom jeftnih stanova obezbeđuje da zaposleni u vojci, policiji i BIA svoju budućnost vežu za jug Srbije.\n"U celoj Srbiji biće izgrađena 8.022 stana za službe bezbednosti", kazao je Vučić.\nI u Nišu je počela izgradnja 190 stanova za pripadnike službi bezbednosti, a Vučić je najavio da će uskoro početi i izgradnja stanova u Kraljevu i Kragujevcu.\nNaveo je da se na tender za izgradnju tih stanova ne javljaju kompanije koje očekuju veliki profit, već one koje će na taj način steći referencu za druge velike poslove u Srbiji kojih će biti u budućnosti.\n"Izgradnjom jeftinih stanova gradimo budućnost Srbije koja zavisi od nas samih i našeg rada", kazao je Vučić i naveo da aktuelna vlast u Srbiji postiže dobre rezulate, što građani, kako je rekao, znaju da cene.\nBrnabić, Vulin i Kuburović na polaganju kamena temeljca u Nišu\nPremijerka Srbije Ana Brnabić je danas označila početak gradnje 190 stanova za pripadnike snaga bezbednosti u niškom naselju "Stevan Sinđelić".\nBrnabić je istakla da će u Nišu biti izgrađeno 2.400 jeftinih stanova za pripadnike snaga bezbednosti, od ukupno 8.022 koliko će ih biti izgrađeno u celoj Srbiji.\n"Krenuli smo sa projektom izgradnje stanova kako bi se na konkretniji način zahvalili pripadnicima snaga bezbednosti koji rade najteže i najopasnije poslove i spremni su da rizikuju svoje živote da bi sačuvali bezbednost gradjana Srbije", kazala je Brnabić.\nOna je podsetila da je u naselju "Stevan Sinđelić" novembra postavljen kamen temeljac za izgradnju Naučno-tehnološkog parka i najavila da će početkom aprila na tom prostoru početi i izgradnja multifinkcionalne laboratorije Elektronskog fakulteta.\n"Otprilike u isto vreme kada se inovativne kompanije budu useljavale u Naučno-tehnološki park, u nove stanove useliće se pripadnici snaga bezbednosti i njihove porodice", kazala je Brnabić.\nPrema njenim rečima, multifunkcionalna laboratorija biće izgrađena po originalnom projektu koji je urađen, ali nije realizovan još 1975. Laboratorija bi, dodala je, trebalo da bude završena u mandatu ove vlade.\nBrnabić je podsetila da je u Nišu izgrađen savremeni Klinički centar i najavila dalji razvoj niškog aerodroma.\nGradonačelnik Niša Darko Bulatović rekao je da će za izgradnju stanova za pripadnike službi bezbednosti u Nišu iz državnog budžeta biti izdvojeno 800 miliona dinara, a stanovi će biti završeni za 12 meseci.\n"Grad je preuzeo obavezu da, paralelno sa izgradnjom stanova, izgradi nedostajuću komunalnu infrastrukturu - toplovodnu mrežu, saobraćajnice, vodovodnu i kanalizacionu mrežu. Završili smo javne nabavke i uradili projekte tako da će ti poslovi vrlo brzo krenuti", istakao je Bulatović.\nOn je kazao da će se izgradnjom stanova za pripadnike službe bezbednosti stvoriti uslovi da deo prostora kasarne "Stevan Sinđelić" koji se nalazi u centru naselja bude iskorišćen za izgradnju vrtića i manjih sportskih terena.\nPolaganju kamena temeljca prisustvovali su i ministar odbrane Aleksandar Vulin i ministarka pravde Nela Kuburović.\nVojnim beskućnicima, smeštenim u hotelu Bristol, priređeno još jedno iznenađenje.\nOd juče ujutro im je isključen lift.\nIstovremeno svi su dobili pozive za sastanak u MO u ponedeljak u 14.00 h.\nUkoliko ne prihvate što im se nudi, a ne šta ih sleduje, sledeće je verovatno isključenje i struje u objektu, a ne donošenje zakonitog rešenja sa poukom o pravnom leku.


Inflacija u Evropskoj uniji se popela na 8,8 odsto - Boom93\nGodišnja inflacija u evrozoni u maju je dostigla 8,1 odsto, a u Evropskoj uniji 8,8 odsto, što je rast u odnosu na april kada je iznosila 7,4 (u evrozoni), odnosno 8,1 odsto (u Evropskoj uniji), navodi se u izveštaju Eurostata.\nNajviša inflacija je zabeležena u Estoniji (20,1 odsto), Litvaniji (18,5 odsto ) i Letoniji (16,8 odsto), a najniža u Francuskoj, Malti ( 5,8 odsto) i Finskoj (7,1 odsto).\nOd 27 članica Evropske unije, u 12 zemalja je godišnja inflacija u maju iznosila više od 10 odsto. Češka je u maju zabeležila inflaciju od 15,2 odsto, dok je u Bugarskoj godišnja inflacija bila 13,4 odsto, Poljskoj 12,8 odsto, a u Hrvatskoj 10,7 odsto.\nU poređenju sa aprilom ove godine, godišnja inflacija se smanjila u jednoj državi članici (Holandija), a porasla u dvadeset šest, piše u podacima Eurostata.\nU maju su najveći doprinos godišnjoj stopi inflacije evrozone dali energenti, a zatim slede hrana, alkohol i duvan.\nPre godinu dana, godišnja inflacija u evrozoni je iznosila 2 odsto, a u Evropskoj uniji 2,3 odsto.\nOznakeEvropska unija evrozona inflacija Srbija


Turski ambasador u BiH Cihad Erginay posjetio Općinu Visoko | Visokoin.com\nOpćinu Visoko posjetio je ambasador Republike Turske u Bosni i Hercegovini Cihad Erginay gdje se sastao sa načelnicom Amrom Babić i saradnicima.\nAmbasador Turske sa načelnicom Općine razgovarao je o dosadašnjim projektima i saradnji sa Općinom Visoko i konstatovao da je Visoko primjer uspješne općine.\n-Čuo sam o Visokom mnogo prije nego što sam ovdje došao jer ono što načelnica Općine Visoko i Općinsko vijeće rade, primjer je kako se treba i može raditi.Gledano iz turske perspektive zbog dobrih odnosa koje Općina Visoko ima sa bratskim općinama iz Turske, ovdje su realizovani ili su u fazi realizacije projekti poput izgradnje ambulante porodične medicine «Tika», te Kulturnog centra. Drago mi je što smo doprinijeli tome da građanima Visokog poboljšamo kvalitet pružanja zdravstvenih usluga i također doprinesemo u kulturnom smislu, kao i u budućem ekonomskim projektima, naglasio je NJ.E gospodin Cihad Ergenay.\nAkcent na budućoj ekonomskoj saradnji\nOpćinska načelnica je poželila dobrodošlicu ambasadoru Erginayu istaknuvši da je jedna od prvih posjeta novog ambasadora Republike Turske u BiH upravo posjeta Visokom što je potvrda podrške radu Općine.\n-Razgovarali smo o dosadašnjem radu preko turske državne agencije za međunarodni razvoj TIKA-e, zatim preko pobratimske općine Altindag. Napravili smo jedan akcent na novoj ekonomskoj saradnji gdje ćemo konkretno, u vrlo kratkom periodu organizovati sastanak na kojem bi dali informacije o našim privrednim kapacitetima u suradnji sa Privrednim i Poljoprivrednim savjetom. Mi moramo na lokalnom nivou preuzeti inicijativu i naći prečice kojim bismo ove dobre političke, historijske i kulturne odnose pretvorili, preusmjerili u još bolje ekonomske odnose. To je put kojim ćemo ići u narednom periodu, kazala je načelnica Babić.\nNakon sastanka ambasador Erginay je posjetio gradilište budućeg kulturnog centra i ambulantu porodične medicine «Tika» u Moštru.


Mercedes i Lidl stižu u Srbiju\nMercedes i Lidl stižu u Srbiju\nAmbasador Nemačke u Srbiji Hajnc Vilhelm rekao je da će „Mercedes“ ove godine sklopiti strateško partnerstvo s „Ikarbusom“, a da je namera kompanije „Lidl“ da otvori, ne jednu ili dve radnje, već bar 15 i to u isto vreme.\n„U Zemunu će se praviti proizvodni program autobusa koje ima „Mercedes“, od kombija, turističkih autobusa do onih za gradski prevoz. U Nemačkoj bi se proizvodile šasije, dok bi „Ikarbus“ radio sve ostalo“, rekao je nemački ambasador.\n„Lidl“ je već kupio deset parcela u Srbiji, ali im treba više, rekao je Vilhelm, navodeći da je problem što kompanijama nije lako da dođu do zemljišta i da bi tu Vlada trebalo da pomogne.\n„Potrebna je sigurnost u pogledu vlasništva, jer investitor ne želi da uloži milione evra, a da nije siguran da li je on i zaista vlasnik zemlje na kojoj će graditi objekat“, rekao je ambasador.\nNa pitanje šta Srbima nemački investitori najviše zameraju, Vilhelm je odgovorio da je to sigurnost i to kada je reč o pravnim problemima.\n„Sudstvo ne radi dovoljno efikasno i nekad su potrebne godine da se sprovede presuda. To je možda i najvažniji problem za investitore“, rekao je Vilhelm.\nOn je rekao i da ne očekuje da će bilo koja zemlja EU preduzeti incijativu da uvede vize Srbiji.\n„Broj azilanata iz Srbije je porastao u prošloj godini i to nije normalan tok. Srbija, međutim, sada nema problem, okolnosti su manje-više normalne“, smatra ambasador.\nVilhelm je rekao i da ceni što Srbija, koja želi da postane članica EU, ima kontakte s drugim zemljama, kao što su tradicionalno bliski kontakti s Rusijom, a Vilhelm je ukazao i na „Etihad“ koji je postao veliki partner Srbije i takođe Kinu.\nZa pohvalu je to što se Srbija trudi da poboljša odnose sa svim susedima, a dolazak albanskog premijera u Beograd je, prema Vilhelmu, istorijski momenat.\n„Srbija danas ima mnogo bolji položaj u regionu“, ocenio je Vilhelm.


Konstitutivna sednica Skupštine grada Zrenjanina odložena za 6. jul\n25. јун 2012. Скупштина\nUoči konstitutivne sednice Skupštine grada Zrenjanina, najavljene za 27. jun, Aleksandar Marton, predsednik Skupštine grada Zrenjanina izdao je sledeće saopštenje:\n29. мај 2012. Скупштина\nNastavljena i završena 40. sednica Skupštine grada, poslednja u ovom sazivu\n12. април 2012. Скупштина\nSednica Skupštine grada Zrenjanina, prekinuta 13. marta, danas je nastavljena i završena, čime su odbornici ovog saziva Skupštine grada okončali svoj mandat u odborničkim klupama. Podsećamo, do prekida sednice došlo je u trenutku kada je trebalo da se odbornici izjasne o prestanku mandata odbornika Skupštine grada Tanje Ristić, člana SRS, kao i o potvrđivanju mandata odbornika Stanislava Vasiljevića, nekadašnjeg člana Srpske radikalne stranke, a sada Srpske napredne stranke.\n13. март 2012. Скупштина\nOdržana 39. sednica Skupštine grada Zrenjanina\n10. фебруар 2012. Скупштина\nNakon prošlonedeljnog prekida 39. sednice Skupštine grada Zrenjanina, sednica je danas nastavljena i završena nakon dvočasovnog rada.\nOdbornici su usvojili predlog rešenja o prestanku mandata odbornika Skupštine grada Dragana Prekajskog i o potvrđivanju mandata odbornika Vase Jovanova, koji je potom i pročitao tekst svečane obaveze.\nNajavljena 37. sednica Skupštine grada\n14. децембар 2011. Скупштина\nNa današnjoj Konferenciji za novinare, predsednik Skupštine grada Zrenjanina, Aleksandar Marton najavio je 37. sednicu Skupštine grada Zrenjanina, koja će biti održana u petak, 16. decembra, s početkom u 10 časova.\nPred odbornicima će se ovom prilikom naći dnevni red od 36 tačaka, a kako je rekao predsednik Skupštine, postignut je dogovor svih odborničkih grupa da se dnevni red dopuni tačkom u okviru koje će se razmatrati aktuelna situacija u zrenjaninskoj fabrici lekova "Jugoremedija" AD. Ova tačka biće prva o kojoj će se razgovarati.\n20. септембар 2011. Скупштина\n14. септембар 2011. Скупштина\nPress-konferencijom i prezentacijom najavljena 34. sednica Skupštine grada\n28. јун 2011. Скупштина\nKonferencijom za novinare, sazvanoj od strane predsednika Skupštine grada Zrenjanina, Aleksandra Martona, kao i javnom prezentacijom dve značajne tačke dnevnog reda, danas je najavljeno održavanje 34. sednice Skupštine grada Zrenjanina.\n05. април 2011. Скупштина\nNa današnjoj konferenciji za novinare, predsednik Skupštine grada Zrenjanina Aleksandar Marton najavio je za četvrtak, 7. april, 31. sednicu Skupštine grada. On je, u kratkim crtama, predstavio dvnevni red sednice i osvrnuo se na najznačajnije predloge odluka koji će se naći pred odbornicima.\n18. фебруар 2011. Скупштина\nOdbornici Skupštine grada zasedali su danas po 30. put u ovom sazivu. Na dnevnom redu našla se 31 tačka, a dopunom je proširen za još 3 tačke. Početku sednice prisustvovalo je 58 odbornika.\nUsvajanju dnevnog reda prethodila je jednosatna rasprava, tokom koje je najviše reči bilo o predloženom informisanju Skupštine o Izveštaju inspektora za unutrašnju kontrolu budžeta o utrošku sredstava za izgradnju nove kotlarnice u JKP ''Gradska toplana'' Zrenjanin. Bilo je predloga da se ova tačka skine s dnevnog reda, ili da bude prva po redu, a odbornici Srpske radikalne stranke, obrazlažući predlog, isticali su kontradiktornosti u postupku formiranja ovog javnog preduzeća, planiranih i utrošenih sredstava i načinu na koji su birani izvođači i obavljani radovi.\nOdržana sednica Skupštine grada - novi zaključak u slučaju IPOK\n08. децембар 2010. Скупштина\nOdbornici Skupštine grada Zrenjanina danas su zasedali po 28. put u ovom sazivu. Sednici je prisustvovao 61 odbornik.\nPočetak sednice protekao je u utvrđivanju dnevnog reda, iznošenju predloga za njegovu dopunu i diskusiji oko problema IPOK-a, čiji su radnici i predstavnici sindikata prisustvovali zasedanju.\n09. септембар 2010. Скупштина\nOdbornici Skupštine grada Zrenjanina danas su zasedali po 25. put u ovom sazivu. Na dnevnom redu saziva našlo se 26 tačaka, a početku sednice prisustvovalo je 63 odbornika. Usvajanju dnevnog reda prethodila je gotovo jednoiposatna rasprava, tokom koje je izneto desetak predloga za dopunu dnevnog reda.\nU četvrtak 25. sednica Skupštine grada\n06. септембар 2010. Скупштина\nNakon letnje pauze, odbornici Skupštine grada će ponovo sesti u klupe u četvrtak, 9. septembra. Očekuje ih, za sada, 26 tačaka dnevnog reda, a o onome o čemu će se na sednici raspravljati, novinare su danas obavestili predsednik Skupštine grada Aleksandar Marton i njegov zamenik Predrag Jeremić. Nekoliko tačaka dnevnog reda sednice vezano je za komunalne teme, biće analizirano stanje budžeta u prethodnom periodu i podneti izveštaji o izvršenoj žetvi i pripremama za narednu setvu, a predsednik Skupštine još jednom je pozdravio najave resornog ministra i Vlade Republike Srbije o skorom donošenju Zakona o imovini lokalnih samouprava.\n10. децембар 2009. Скупштина\nDanas je održana 17. sednica Skupštine grada, na čijem se dnevnom redu našlo više odluka iz oblasti urbanizma, kao i dvadesetak tačaka sa predlozima rešenja o promenama članova upravnih, nadzornih i školskih odbora.\n30. октобар 2009. Скупштина\nDanas je održana 15. sednica Skupštine grada, sa utvrđenim dnevnim redom od 18 tačaka. Dnevni red dopunjen je predlogom Gradskog veća da se usvoji Predlog Zaključka u vezi sa prihvatanjem zahteva mesne zajednice ''Zlatica'' u Lazarevu za pokretanje inicijative za dobijanje statusa naseljenog mesta ''Zlatica'', koji su odbornici usvojili jednoglasno\nDvanaesta sednica Skupštine grada Zrenjanina - nastavak u utorak\n11. јун 2009. Скупштина\nPo 12. put u ovom sazivu danas su zasedali odbornici Skupštine grada Zrenjanina. Sednica, čijem je početku prisustvovao 61 odbornik, počela je, poput prethodnih, dugotrajnom raspravom o dnevnom redu i iznošenjem većeg broja predloga za njegovu dopunu. U tome su prednjačili odbornici opozicije, pre svih Srpske radikalne stranke, čije predloge Skupština nije prihvatila.\n25. новембар 2008. Скупштина\nOdržana 5. sednica Skupštine Grada\n30. октобар 2008. Скупштина\nPod predsedavanjem Aleksandra Martona održana je 5. sednica Skupštine Grada Zrenjanina. Iako su za dnevni red najavljene svega tri tačke, rasprava o dnevnom redu trajala je sat i četrdeset pet minuta. Odbornici Srpske radikalne stranke tražili su da se dnevni red dopuni sa gotovo 30 tačaka, što Skupština većinom glasova nije prihvatila. Dnevni red je ipak dopunjen predlozima rešenja o razrešenju direktora Turističke organizacije Grada Zrenjanina i o imenovanju vršioca dužnosti direktora Turističke organizacije, a jednoglasno je prihvaćen predlog odborničke grupe "Ravnopravnost" da se u dnevni red uvrsti predlog rešenja o osnivanju anketnog odbora koji bi ispitao činjenice vezane za privatizaciju AD "Šinvoz".\n01. октобар 2008. Скупштина


Britanski premijer Boris Džonson na vanrednoj sednici parlamenta povodom kolapsa vlade Avganistana, 18. avgusta 2021. (Foto: AFP/Rodžer Haris/Britanski parlament)\nAmerički zvaničnici nisu jedini pod udarom kritika zbog toga što su pogrešno procenili brzinu ofanzive talibana. Evropski lideri i njihovi savetnici takođe se pozivaju na odgovornost zbog toga što su pogrešno proračunali kojom će se brzinom razvijati događaji u Avganistanu, pošto je američki predsednik Džo Bajden odlučio da povuče američke snage iz te zemlje.\nU Britaniji, britanskog premijera Borisa Džonsona i njegove ministre poslanici sopstvene stranke, kao i opozicioni političari, optužuju da nisu imali spremne planove za evakuaciju uoči potencijalnog napredovanja talibana posle povlačenja SAD i NATO.\nDok se čuju brojne optužbe zbog, kako izgleda, neadekvatnih priprema za evakuaciju, u sred haotičnih scena sa aerodroma u Kabulu, visoki zvaničnik Džonsonove vladajuće Konzervativne partije Tobajas Elvud, bivši ministar odbrane, u subotu se požalio na nedostatak koordinacije između NATO vlada.\nElvud je doveo u pitanje celokupni način razmišljanja, kada su NATO snage počele da se povlače pre nego što su evakuisani avganistanski civili koje je trebalo izvući iz zemlje.\n"Ne povučete prvo vojsku, prvo prebacite civile, onda se povlačite", izjavio je za britansku stanicu "Tajms radio" i dodao:\n"Mi smo išli obrnutim redom".\n"Nekompetencija. Loše procene. Nedovoljna pripremljenost. Neistine. Konfuzija. Odlaganje". To su ocene urednika britanskog časopisa Obzerver, iz uvodnika objavljenog u nedelju povodom haosa na aerodromu u Kabulu.\nPod sve većim pritiskom je i britanski šef diplomatije Dominik Rab, da podnese ostavku zbog načina na koji je vodio britanski program evakuacije. Članovi britanskog parlamenta su besni što je prošle nedelje ostao sa porodicom na odmoru na Kritu u vreme dok su talibani ulazili u Kabul. Pukovnik Ričard Kemp, bivši komandant britanskih snaga u Avganistanu, na BBC-ju je ogorčeno komentarisao da je Rabovo odsustvo pokazalo da "ministri apsolutno nisu svesni hitnosti situacije".\nKir Starmer, lider britanske Laburističke partije, glavne opozicione stranke, rekao je u nedelju da je reagovanje vlade Borisa Džonsona "od početka do kraja" obeležila "nesvest o potencijalnim opasnostima".\nMerkel na udaru\nU Nemačkoj, koja je svoj poslednji kontingent od oko 570 vojnika povukla iz Avganistana u junu, vlada kancelarke Angele Merkel takođe je pod udarom kritika zato što pre povlačenja nije finalizovala planove o evakuaciji Avganistanaca koji su sarađivali sa nemačkim snagama.\nNemački vojnici ispred Erbasa A400 u Vunstorfu u Nemačkoj.\nPrema pisanju magazina Špigel, najviši nemački zvaničnici u aprilu su počeli razgovore o tome šta će biti sa lokalnim saradnicima, među kojima su prevodioci, vozači i kuvari, ali nedeljama nisu mogli da se dogovore ko zaslužuje da bude evakuisan - da li svih 50.000 Avganistanaca koji su radili za nemačku vojnu misiju od 2013. godine - ili samo oni koji su radili u protekle dve godine.\nMesecima su vođene i rasprave o tome da li treba koristiti redovne letove iz Kabula, gde će evakuisani sami platiti svoje putovanje, ili nemačka vlada treba da organizuje čarter letove, prema beleškama sa sastanaka u koje je Špigel imao uvid.\nU protekla dva meseca, kako je sve više gradova i okruga padalo u ruke talibana ubrzanim tempom, a islamisti se bližili avganistanskoj prestonici, kancelarka Merkel dobijala je apele da interveniše u sporovima unutar nemačkih agencija.\nPre četiri nedelje, kada je polovina teritorije Avganistana već pala pod kontrolu talibana, članovi parlamenta iz redova vladajućih stranaka, ali i opozicije uputili su zajedničko pismo kancelarki Merkel pozivajući je da donese odluku o planovima evakuacije.\n“Apelujemo na vas urgentno i javno jer vreme ističe i Nemačka je u opasnosti da ne ispuni svoje obaveze prema lokalnom osoblju u Avganistanu", napisali su. .\nNeuspeh da se finalizuju planovi evakuacije objašnjava se pogrešnom procenom - koja je takođe doneta u Vašingtonu - o brzini ofanzivie Talibana kao i pogrešnim procenama o tome kada će se avganistanska vlada i vojska predati. Kao i američke kolege, evropske obaveštajne i bezbednosne agencije kažu da su mislili da imaju više vremena.\nPre dve nedelje, general Nik Karter, visoki britanski vojni zvaničnik, napisao je u članku za časopis Tajms da je prerano "otpisati tu zemlju".\n"Ima sve više nagoveštaja da se lokalno stanovništvo organizuje i počinje da pruža otpor", rekao je.\nKrajem jula, nemačka obaveštajna služba BND takođe je nagovestila mnogo duži rok za eventualnu pobedu talibana, procenjujući da će biti potrebno oko tri meseca.\nNemački obaveštajci predvideli su da će talibanski borci izvršiti opsadu Kabula, dok se vlada ne preda. Nisu računali na iznenadno bekstvo avganistanskog predsednika Ašrafa Ganija. Četrdeset osam sati pre nego što su talibani osvojili Kabul skroro bez ijednog ispaljenog metka, BND je promenio svoju procenu, ali je prognozirao da glavni grad neće pasti pre 11. septembra.\nKljučni razlog za pogrešnu procenu jeste da BND, kao i druge zapadne obaveštajne agencije, po svemu sudeći, nisu prepoznali strategiju infiltracije koju su talibani počeli da primenjuju pre više meseci. Ona je obuhvatala i tajno premeštanje boraca na položaje u ključnim gradovima, kako bi bili spremni da se pojave kada je potrebno, priznaju evropski vojni zvaničnici koji su govorili za Glas Amerike pod uslovom da ostanu anonimni. U mnogim gradovima, uključujući Kabul, talibanski borci su već bili na terenu.\nA u nekim slučajevima, bili su i u redovima Avganistanske nacionalne armije, kaže Ali Nazari, portparol Ahmada Masuda, sina harizmatičnog plemenskog lidera koga je ubila Al-Kaida. Masud sad formira anti-talibanski pokret u planinskom regionu Pandžšir. Rekao je da utisak koji se stvara na osnovu nekih zapadnih izveštaja o "blic krigu" talibana - nije tačan.\n“Bilo je mnogo lojalista talibana u vojsci, mnogo simpatizera i pristalica", izjavio je za Glas Amerike. Oni su se samo predali talibanima.\n"Postojala je zavera unutar same vojske", dodaje Nazari.\nAmerički marinci čuvaju kontrolni punkt za evakuisane na aerodromu Hamid Karzai u Kabulu, 20. avgusta 2021.\nZapadne obaveštajne agencije takođe nisu bile u potpunosti svesne, kažu ti zvaničnici, koliko su brzo talibani napredovali u postizanju dogovora o predaji sa plemenskim starešinama i lokalnim liderima, kao i liderima nekih od avganistanskih nacionalnih manjina, uključujući Hazare, koji su godinama bili izloženi nasilju i progonu talibana zbog svoje etničke pripadnosti i činjenice da su šiiti.\nJoš jedan faktor je bio što se nije nije sasvim sagledala nedovoljna čvrstina avganistanske vlade i to koliko je demoralisana nacionalna vojska, priznao je prošle nedelje nemački ministar spoljnih poslova Hajko Mas.\n“Svi mi - federalna vlada, obaveštajne službe, međunarodna zajednica - pogrešno smo procenili situaciju", rekao je Mas na konferenciji za novinare u Berlinu.\nI talibani iznenađeni\nU odbranu zapadnih zvaničnika, Amerike i Evrope, i lideri talibana su po svemu sudeći iznenađeni razvojem događaja proteklih deset dana koji su uzdrmali celo svet. Ni oni sami nisu očekivali tako brzi uspeh svoje dvomesečne vojne strategije, tokom koje su polako učvrstili kontrolu nad ruralnim okruzima pre nego što su osvojili regionalne prestonice.\n"Ovo je neočekivana pobeda", izjavio je u video poruci prošle nedelje Abdul Gani Baradar, jedan od vođa Talibana. Talibanski lideri su pregovarali sa avganistanskim predsednikom Ganijem o prelaznom aranžmanu koji bi odložio njihov ulazak u Kabul, kaže Vali Nasr, profesor na Univerzitetu Džons Hopkins.\n“Talibani su želeli taj dogovor jer nisu mislili da imaju kapacitet da odmah preuzmu kontrolu nad gradom", izjavio je Nasr, bivši visoki savetnik američkog Stejt departmenta za Avganistan, na onlajn panel diskusij koju je organizovala globalna neprofitna organizacija Asia Society.


“Očekujem da na sastanku budu razmotrena sva pitanja iz oblasti elektro-energetike, uvažavajući činjenicu da je ta oblast pod ingerencijom entiteta”, rekao je Kovačević danas.\nPrema njegovim riječima, zahtjevi Republike Srpske koji se odnose na rad “Elektroprenosa BiH” su poznati – da to bude funkcionalna i moderna kompanija, te raspodjela dobiti.\n“Nema razloga da novac od dobiti `Elektroprenosa` bude neupotrebljen, a podržaćemo i investiranje u ovu kompaniju”, naveo je Kovačević.\nOn je dodao da će sastanku prisustvovati i ministar spoljne trgovine i ekonomskih odnosa BiH Mirko Šarović i ministar energetike Federacije BiH Erdal Trhulj.\nGeneralni direktor Direkcije za proširenje EU Stefano Sanino zatražio je u pismu zvaničnicima BiH 24. oktobra održavanje ekspertskog sastanka na kojem bi bila razjašnjena određena pitanja u radu “Elektroprenosa BiH”, obezbijedila sigurnost ulaganja u prenosni sistem BiH, te primjena zaključaka entitetskih premijera iz februara.\nDelegacije SNSD-a i SDP-a BiH dogovorile su 31. oktobra da se akumilirana dobit “Elektroprenosa BiH” u iznosu od 100 miliona KM podijeli između dva entiteta za podršku javnim finansijama, a preostala dobit od 156 miliona KM usmjeri ka investicionim projektima koji će biti utvrđeni u okviru Skupštine dioničara “Elektroprenosa BiH”. Srna\nTagovi: elektroprenos biherdal trhuljstefano saninozeljko kovacevic


Vesti online / Vesti / Svet / "Rusija je daleko sigurnija u sebe, a NATO sve opasniji"\n"Rusija je daleko sigurnija u sebe, a NATO sve opasniji"\n"Rusija je postala zemlja koja je daleko sigurnija u sebe, dok NATO ne želi novi hladni rat i zalaže se za politički dijalog sa Moskvom", izjavio je šef Severnoatlantske alijanse Jens Stoltenberg.\nJens Stoltenberg hvali Rusiju\n- Moramo da uzmemo u obzir činjenicu da imamo posla sa daleko samouverenijom Rusijom. Istovremeno, ne želimo da ponovimo Hladni rat i trku u naoružanju sa Moskvom - rekao je on.\nStoltenberg je izrazio nadu da će sa Rusijom biti moguće uspostavljanje daleko više kontakata, ali i aktivacija veza vojnim kanalima.\nOn je takođe ocenio da svet postaje daleko opasnije mesto za život, ali da se zajedno sa novim izazovima razvija i NATO, koji takođe postaje sve opasniji.\n"SAD bi da primene filozofiju Hladnog rata"\nSVET "Moskva spremna za kontakte ako se NATO urazumi"\nSVET Bivši predstavnik NATO-a: Rusija zabila nož u leđa Ukrajini


EU: Oštre podele oko Sirije\nRazrušeni grad Homs u Siriji, 6. mart 2013.\nEU je podeljena u pogledu naoružavanja sirijskih pobunjenika, a specijalni međunarodni izaslanik Lakdar Brahimi ponovo traži političko rešenje\nSpecijalni međunarodni izaslanik, Lakdar Brahimi je danas, posle sastanka 27 ministara spoljnih poslova država Evropske unije, rekao da vojno rešenje „ne dolazi u obzir“.\nEvropski ministri su oštro podeljeni, pri čemu su se Britanija i Italija pridružile Francuskoj i podržale eventualnu vojnu pomoć opoziciji, dok Nemačka, Švedska i druge zemlje smaraju da je to kretanje u pogrešnom smeru. Šveđanin Karl Bild je upozorio da vojno rešenje nosi opasnost „od uništenja celog regiona“.\nUoči današnjeg sastanka, i visoka predstavnica Evropske unije, Ketrin Ešton je izjavila da podržava političko rešenje krize. Ona je ponovo pozvala predsednika Bašara al-Asada da se povuče, istakavši da „svi mogu da vide razoran uticaj njegove politike“.\nSirijska nacionalna koalicija je u međuvremenu saopštila da odlaže sastanak posvećen formiranju privremene vlade. Portparol koalicije, Valid al-Buni, za Glas Amerike je izjavio da su članovi koalicije podeljeni u pogledu izbora nove vlade odmah ili kasnije, kada se vidi da li pregovori pod pokroviteljstvom Ujedinjenih nacija mogu da ponude političko rešenje. On je rekao da će izbori za novog premijera, umesto 12. marta, biti održani do 20. ovog meseca.\nTakođe danas, istražitelji su predali Savetu Ujedinjenih nacija za ljudska prava najnoviji izveštaj o Siriji, u kojem se navodi da se situacija „brzo pogoršava“ i da i vladine trupe i pobunjenici vrše ratne zločine. U izveštaju se navodi da zločini pobunjenika srazmerno manji od onih koje vrše vladine trupe, ali da je utvrđeno, na primer, da obe strane koriste decu vojnike.\nSirijska državna agencija je danas objavila da su u eksploziji minobacačke granate koja je pogodila kuću u južnom delu Damaska, poginula najmanje tri civila i da ih je 28 ranjeno. Za pogodak se okrivljuju „teroristi“, što je termin kojim vlada često naziva pobunjeničke borce.\nRuski ministar spoljnih poslova, Sergej Lavrov u međuvremenu je naglasio da se situacija u Siriji ne poboljšava. Lavrov se danas sastao sa liderima sirijske opozicije koji su odvojeni od glavne opozicione Sirijske nacionalne koalicije i naglasio stav svoje zemlje da bilo kakvo rešenje sirijske krize mora da potekne iz Sirije.\n„Najvažnije je obezbediti da sva pitanja rešavaju sami Sirijci bez ikakvog nametanja saveta spolja, tako da sami Sirijci odluče i o sudbini svoje zemlje i o sudbini određenih političara“, rekao je Lavrov.\nRusija je više puta rekla da povlačenje s vlasti sirijskog predsednika Bašara al-Asada ne može biti nametnuto spolja i izrazila brigu da bi ekstremisti mogli da prevladaju u Siriji i drugim zemljama posle Arapskog proleća, što bi dalje destabilizovalo region.


Hoće li RS moći prikupiti novac za pomoć privredi - Biznis Info\nYou are at:Home»Berze»Hoće li RS moći prikupiti novac za pomoć privredi\nBy BiznisInfo on\t 01/04/2020 Berze\nRepublika Srpska zadužila se danas za 40 miliona maraka aukcijom trezorskih zapisa putem Banjalučke berze. Inače, planirani iznos emisije bio je 50 miliona KM, ali su pristigle ponude od svega 40,4 miliona maraka.\nRiječ je o polugodišnjim trezorskim zapisima čiji je rok dospijeća 2. oktobar ove godine.\nPodsjetimo da su kupci ovih vrijednosnih papira komercijalne banke koje na taj način praktično održavaju likvidnost budžeta RS.\nOno što zabrinjava u ovom trenutku je smanjen interes banaka za kupovinu trezorskih zapisa, pogotovo zbog onoga što slijedi, piše BiznisInfo\nNaime, Republika Srpska pokušat će se zadužiti za 300 miliona maraka aukcijom obveznica putem Banjalučke berze, a taj novac namijenjen je saniranju ekonomskih posljedica pandemije koronavirusa.\nTa aukcija će biti održana 14. aprila a fiksna kamatna stopa na godišnjem nivou je 2 posto. Rok dospijeća je pet godina, što znači da je obveznice dospijevaju u aprilu 2025. godine.\nOvaj iznos praktično čini najveći dio takozvanog Fonda solidarnosti koji će biti težak oko 500 miliona maraka.\nPodsjetimo, član Predsjedništva BiH Milorad Dodik nedavno je rekao da očekuje da će Fond solidarnosti zbog pandemije koronavirusa imati minimalni budžet od 500 miliona KM koji će sigurno biti dio prihoda iz budžeta Republike Srpske i drugih javnih računa.\n– Republici Srpskoj će do kraja aprila od Međunarodnog monetarnog fonda (MMF) bez ikakvih uslovljavanja i ograničenja biti doznačeo oko 75 miliona eura. Računamo da ćemo dobiti i oko 50 miliona KM iz različitih fondova EU – istakao je tada Dodik.\nOn je rekao da očekuje da će iz budžeta RS-a u Fond solidarnosti biti usmjereno oko 100 miliona KM, te da će putem emisije obaveznica i zapisa biti obezbijeđeno novih 200 do 300 miliona KM.\n– Bit će mobilisana sredstva da bismo kreirali Fond za brzi početak oporavka nakon proglašenja prestanka epidemije, da krene privreda i život i da se saniraju gubici – istakao je tada Dodik.


Fakultet za ekonomiju i biznis - Univerzitet Mediteran Podgorica\nFakultet za ekonomiju i biznis (FEB) osnovan je 2005. godine kao prvi privatni fakultet u Crnoj Gori za školovanje kadra iz oblasti finansijskog i marketing menadžmenta. Fakultet je duboko posvećen obrazovanju studenata, podižući kvalitet visokog obrazovanja u nacionalnom i regionalnom okruženju, gradeći imidž tržišno orjentisane i društveno odgovorne organizacije čiji studenti i studentkinje završetkom studija postaju stručnjaci/kinje, spremni da uspješno odgovore na savremene poslovne i društvene izazove. U tom smislu program i literatura koji se koriste u nastavi su u potpunosti usklađeni sa evropskim i svjetskim tokovima u obrazovanju.\nStudijski programi baziraju se na odredbama Bolonjske deklaracije i standardima Evropskog sistema transfera kredita (ECTS).\nPrednost studiranja na našem fakultetu ogleda se u obrazovanju specijalizovanih kadrova iz oblasti marketinga, finansija, računovodstva i revizije. Na osnovnim studijama izučava se studijski program:\nEkonomija i biznis, sa dva profilišuća modula\nNa master studijama razvijena su dva programa akademskih studija:\nFinansijski menadžment, računovodstvo i revizija,\ndok se na doktorskim studijama takođe izučavaju dva studijska programa:\nOsim akademskih studija studenti imaju mogućnost studiranja na primijenjenim master studijama na engleskom jeziku International MBA in Management, Finance and Agribusiness


Palmer: ZB da gleda napred, istorija je škola, a ne zatvor\nTanjug 14. januara 2021. 15:37\nVAŠINGTON 14. januara (Tanjug) – Specijalni izaslanik američkog državnog sekretara za Zapadni Balkan, Metju Palmer, izjavio je da je važno da svi u regionu gledaju napred, i da će Balkan imati punu pažnju nove američke administracije u daljoj normalizaciji međusobnih odnosa i na evropskom putu regiona.\nKada je u pitanju integracija Zapadnog Balkana i odnos EU prema ovom delu Evrope, kao i saradnja Vašingtona i Brisela, iskusni američki diplomata rekao je da je važno da Evropska unija pronađe način da održi međuvladine konferencije za Severnu Makedoniju i Albaniju i da bi želeo da vidi punu normalizaciju odnosa Beograda i Prištine, prenosi Kosovo onlajn.\n„Želimo da se dijalogom postigne sporazum o punoj normalizaciji odnosa Beograda i Prištine. Podržavamo Miroslava Lajčaka, a takođe i napore u Bosni i Hercegovini“, rekao je Palmer za Radio televiziju Albanije.\nOn je konstantovao da su zbog svog odnosa prema prošlosti, za neke Amerikanci narod bez istorije, i rekao da su SAD okrenute uvek ka budućnosti i na taj način gledaju šta je najbolje i za ovaj region.\n„Postoji citat koji sam naučio od bivšeg grčkog ministra spoljnih poslova, Kocijasa, koji je rekao da istorija treba da bude škola, a ne zatvor. Verujem da postoji široka saglasnost o evropskoj budućnosti regiona Zapadnog Balkana“, naveo je Palmer.\nIstiče da je važno da svi u regionu gledaju napred i da budu orijentisani na prioritetna područja u kojima se mogu stvoriti bolji uslovi za život, a da će se videti da je na tom putu Amerika snažan i stabilan partner.\n„Uveren sam da će Balkan imati pažnju američke vlade, ne samo od mene, već i od same administracije i šire. Verujem da možemo da uradimo veoma dobar posao na Balkanu“, rekao je Palmer.\nPalmer je govorio i o svojoj knjizi „Sarajevski vuk“ u kojoj, kako kaže, objašnjava koliko je istorija prisutna u politici na Zapadnom Balkanu.


Centar za istraživanje ratnih zločina traži podizanje otpužnice protiv Harisa Silajdžića!\nNaslov: Centar za istraživanje ratnih zločina traži podizanje otpužnice protiv Harisa Silajdžića! 2010-10-11, 12:48\nIzborni debakl lidera Stranke za BiH Harisa Silajdžića konačno bi mogao odlediti proces utvrđivanja njegove odgovornosti za brojne ratne zločine, počinjene tijekom proteklog rata nad srpskim civilima i vojnicima, rekao je direktor Centra za istraživanje ratnih zločina RS Janko Velimirović.\nVelimirović je rekao za "Fokus" da je Silajdžić svih ovih godina uživao neku vrste privilegije, jer se nalazio u samom političkom vrhu BiH, a sada se može očekivati da se nađe u krugu običnih i privilegijama nezaštićenih građana, kako bi konačno mogao odgovarati za ratne zločine.\n"Do sada nije bilo dovoljno volje da Silajdžić bude priveden licu pravde, a sada je pitanje kada će Tužiteljstvo na dnevni red staviti upravo one predmete za ratne zločine u kojima je on odigrao bitnu ulogu", istakao je Velimirović, dodavši da se Silajdžićevo ime provlači kroz mnogo prijava, koje su podnesene Tužiteljstvu.\n"On ima veliku odgovornost za sve što se događalo srpskom narodu od 1992. godine do 1995. godine u BiH i sasvim je jasno da ne može biti amnestiran od svoje odgovornosti za ratne zločine nad Srbima u BiH", rekao je Košarac. Prema njegovim riječima, Silajdžić i Atif Dudaković, kao zapovjednik Petog korpusa Armije BiH, ključne su osobe, koje trebaju biti privedene licu pravde za sva počinjena zlodjela.\nZbog dosadašnjeg rada Tužiteljstva, kaže Košarac, RS više nema povjerenja u ovu instituciju, jer je do sada malo što uradilo u interesu srpskog naroda. Nikoga, smatra Košarac, ne bi začudilo ako bi Silajdžić i umakao ruci pravde, zato što Tužiteljstvo nije reagiralo na vrijeme.\nGlasnogovornik Tužiteljstva BiH Boris Grubešić rekao je da Tužiteljstvo nikada ne komentira radi li trenutno na nekom predmetu i kada se mogu očekivati optužnice. "Naš stav jeste da javno ne komentiramo predmete i imena, bez obzira o kome se radi. U Tužiteljstvu rade profesionalci koji nikada nisu bili pod bilo kakvim utjecajem, tako da se njihov rad ne može dovoditi u vezu s politikom, odnosno nekim rezultatima izbora", tvrdi Grubešić.


Aksa store u savremeno opremljenom prostoru nudi sve za mališane od rođenja do četiri godine\nAksa Kids Mega Store, lanac specijalizovanih dečjih radnji, u subotu 15. septembra otvorila je maloprodajni objekat Aksa store u Novom Sadu u BIG Shopping centru. U ponudi Aksa store nalaze se proizvodi iz asortimana svih kategorija renomiranih proizvođača za decu uzrasta od rođenja do četiri godine.\nPoznata kao društveno odgovorna kompanija koja brine o najmlađima i njihovim porodicama, Aksa je povodom otvaranja nove prodavnice tridest i jednoj bebi rođenoj u petak 14. septembra u porodilištu Betanija darovala vredne poklone, vaučer u vrednosti od 5000 dinara za kupovinu u Aksi i robni deo poklona sa proizvodima za bebe.\nPočetak rada prodavnice Aksa store u BIG shopping centru u Novom Sadu obeležen je svečano, uz muziku, pesmu i igru i poklone za sve kupce. Radno vreme Aksa store prodavnice biće svakoga dana od 10 do 22 sata.\nTagovi :aksa, BIG Shopping centar, Novi Sad\nŠESTA Hit ponuda u Aksi U 2017.\nKombinuj odeću i obuću u Aksi i uštedi\nČetvrta Hit ponuda u Aksi 2016.


Renova poruka i razlike u percepciji\nKomesar za proširenje EU Oli Ren i potpredsednik Vlade Srbije Božidar Đelić prezentovali su 10. juna 2008. godine "Nacionalni program za integraciju Srbije u EU."\nDvadeset i pet članica Evropske unije pokušalo je juče u Briselu da pridobije Holandiju da, nakon povoljnog izveštaja tužioca Bramerca o saradnji Beograda sa Haškim tribunalom, da zeleno svetlo za odmrzavanje prelaznog trgovinskog sporazuma između Srbije i Evropske unije, ali taj pokušaj, kao što je poznato, nije urodio plodom.\nKomesar za proširenje Oli Ren, do sledeće runde odlučivanja, verovatno u oktobru, izjavio je da veruje da će do hapšenja Ratka Mladića uskoro doći i da, ako se sve bude razvijalo kako treba, Beograd status kandidata može dobiti već tokom iduće godine. Uz to je Srbiju pozvao da jednostrano počne da primenjuje Sporazum o stabililizaciji i pridruživanju:\n"Hteo bih da ohrabrim srpsku Vladu da počne sa primenom Sporazuma kao konkretnu meru za ubrzanje evropskih integracija."\nPrepreka evropskoj budućnosti Srbije su dva čoveka – Ratko Mladić i Maksim Ferhagen, holandski šef diplomatije, izjavio je za lokalne medije vidno utučen, ali i iziritiran, potpredsednik srpske Vlade Božidar Đelić:\n"Jer je očigledno da je jedan ministar uzeo u ruke celu procenu o stepenu saradnje koju naša zemlja ima sa Haškim tribunalom."\nJelena Milić, predsednica Centra za evroatlantske integracije, međutim, ovako gleda na čitavu jučerašnju dramu u Briselu:\n"Čini mi se da je najlakše pokazati prstom na Holandiju, a mnogo teže priznati činjenicu da je Ratko Mladić još uvek na slobodi posle toliko godina."\nIako se Holandiji nominalno nema šta prebaciti, Evropska unija je juče donela kratkovidu odluku, ocenjuje politikolog Jovan Teokarević:\n"Formalno gledano Holandija ima pravo jer je postupila u skladu sa mnogo puta ponavljanim odlukama Evropske unije, da će Srbija ići dalje ka evropskim integracijama samo ako završi saradnju sa Haškim tribunalom, a mi to nismo uradili. Ali, čini mi se da je juče u Briselu učinjena greška i da je doneta jedna kratkovida i loša odluka. Čini mi se da je postojala šansa da, nakon što je Srbija izručila Radovana Karadžića i ratifikovala Sporazum o stabilizaciji i pridruživanju, Evropska unija ponudi još jedan potez dobre volje i da na taj način nekako pomogne ne samo evropske integracije Srbije već i evropski deo političkog spektra u Srbiji. On nije toliko jak koliko se možda čini, po količini moći koju trenutno poseduje koalicija oko Demokratske stranke na svim nivoima političke vlasti. Ratifikovanje Sporazuma u svim članicama Evropske unije je moglo da se uslovi završetkom saradnje Srbije sa Haškim tribunalom. To ne bi uklonilo našu obavezu, politika uslovljavanja bi i dalje trajala, ali bi ohrabrilo ovu zemlju. To se, međutim, nije desilo i vladajuća koalicija je u neprilici da objasni javnosti novonastalo stanje. Na svu sreću po nju, a rekao bih i po Srbiju, opozicija je slaba i ne treba očekivati neke veće političke potrese zbog toga."\nPostavlja se i pitanje kako čitati poziv evropskog komesara za proširenje da Srbija nastavi unilateralno da primenjuje odredbe prelaznog, kao i Sporazuma o stabilizaciji i pridruživanju. I ovde se među lokalnim analitičarima uočavaju razlike u percepciji. Jelena Milić:\n"Mislim da je to bio diplomatski način da nam se poruči da evropeizacija Srbije ne znači samo ukidanje carina, sa jedne ili sa druge strane, nego mnogo više od toga. Ima zaista mnogo stvari koje moramo mi sami da učinimo da bismo postali evropska zemlja u pravom smislu te reči, uključujući i odnos prema onima koje bismo sada da beatifikujemo, prema ratnim zločinima i prema činjenici da je Ratko Mladić još uvek na slobodi. Barem sam ja to tako shvatila."\nPoruka Olija Rena je dobra, a Srbija je i do sada mogla da uradi mnogo više na sadržini ugovora koje potpisuje i koje će potpisivati, kako bi išla u susret događajima, ocenjuje Jovan Teokarević:\n"Konkretno govoreći, Renova poruka zapravo govori da Srbija počne da primenjuje Sporazum, na primer u trgovini, toj najvažnijoj oblasti u Sporazumu, da smanjuje carine i da na taj način pokaže dodatni nivo dobre volje i opredeljenosti za evropske integracije. Moglo bi na još jednom planu da se uradi nešto vrlo važno, a to je, jer nas za samo nekoliko meseci očekuje kandidatski status, spremanje odgovora na nekoliko desetina hiljada pitanja Evropske unije o svakom aspektu društvenog života u Srbiji. Treba uzeti u obzir da je i Hrvatskoj i Makedoniji bilo potrebno godinu i nešto više dana od početka procesa do dobijanja kandidatskog statusa. O tome treba vrlo ozbiljno razmišljati i još ozbiljnije raditi."\nOno što je Ren pozivom Srbiji hteo da poruči, kaže i ekonomista Milan Kovačević, jeste da počne da menja svoje propise, oblikuje svoj ekonomski sistem i pospešuje čitav sektor reformi, kako bi postala što kompatibilnija sa Evropom:\n"Zaista imamo jak razlog da ubrzamo tranziciju, ona je posebno u poslednje vreme bila u potpunom zastoju. Izuzetno je važno da to uradimo, čak i ako nikada ne uđemo u Evropu. S druge strane, to nam može olakšati da pre uđemo u Evropu jer je mnogim zemljama usko grlo bilo upravo to kako savladati tu hrpu propisa za ulazak u Evropsku uniju."


"Plazma zgrada" na Medaković padini nikla je 2018.\nPodizanje ove zgrade 2018. izazvalo je pravu buru u javnosti, a gradilište je ekspresno zatvoreno u maju iste godine jer su inspektori utvrdili da su se "radovi izvodili bez adekvatne građevinske dozvole, zbog čega je tog istog dana naložena obustava svakog daljeg rada".\nProstirala se na 6.500 kvadrata\nKako su ranije za "Blic" ispričale komšije, na mestu na kojem je nikla "slim zgrada" bio je predviđen put, a nikla je zgrada koja im je zaklanjala pogled, a i pretila da se obruši.\nPripreme za rušenje ove nelegalno sagrađene zgrade na površini većoj od 6.500 kvadrata počele su u aprilu, na opštu nevericu komšija, a rok je bio 15. jul.\nI prethodnih godina bilo je rušenja divlje gradnje, ali nikad ovako velikog objekta.\n- Daj bože da i to čudo vidimo, pa da je stvarno sruše - kazala je u aprilu jedna komšinica.\nDanas je rušenje završeno.


Tužilaštvo BiH danas iznosi dokaze protiv Osmana Mehmedagića i Muhameda Pekića - Ilidza.ba I\nHome/Bosna i Hercegovina/Tužilaštvo BiH danas iznosi dokaze protiv Osmana Mehmedagića i Muhameda Pekića\nNa suđenju direktoru Obavještajno-sigurnosne agencije BiH (OSA) Osmanu Mehmedagiću i rukovodiocu Odsjeka za cyber sigurnost Muhamedu Pekiću, Tužilaštvo BiH će iznijeti materijalne dokaze, a trebalo bi da bude saslušan i pripadnik Federalne uprave policije Elvir Hubijer.\nNa prošlom ročištu, koje održano 22. januara, svjedočio je federalni ministar unutrašnjih poslova Aljoša Čampara, koji je kazao da je OSA prešla u ruke pojedinaca koji se ne bave državom, već progonom i borbom protiv neistomišljenika.\n“To sam ja osjetio na svojoj koži, a mogu reći da se nakon ovoga sigurno neće dešavati da neko nezakonito iskorištava svoju poziciju, izuzima snimke… Poruka je da mi živimo u demokratskom društvu, gdje svako ima pravo podnijeti prijavu protiv bilo koga i protiv mene podnose prijave, i neka podnose, postoje institucije koje to trebaju ispitati”, kazao je on.\nOsman Mehmedagić i Muhamed Pekić su optuženi za neovlašteno dobijanje informacija o pošiljaocu anonimne prijave protiv Mehmedagića.\nKako se navodi u optužnici, oni su na neutvrđen način saznali da je podnesena anonimna prijava, a Pekić je, po naređenju Mehmedagića da mu pribavi snimak, kontaktirao direktora BH Pošte 28. augusta 2020. godine, što je generalni direktor BH Pošte Mirsad Mujić potvrdio na suđenju.\nOsim Mujića, svjedočili su i Edin Šikalo, direktor Službe unutrašnje kontrole u BH Pošti, te Nedim Matoruga, izvršni direktor Sektora za razvoj i informacione sisteme u BH Pošti.\nSuđenje je počelo 18. decembra prošle godine, a odbrana tvrdi da optužnica ima politički cilj.


NSA upozorava Windows korisnike da hitno ažuriraju svoje računare - BIGportal.ba\n6 Juna, 2019 0140\nAko ste Windows korisnik koji ne ažurira redovno operativni sistem izlažete se velikom riziku. To je poruka upozorenja koju je objavila NSA (The National Security Agency), nakon što je prije nekoliko nedelja otkriven Bluekeep ranjivost na ovom OS-u.\nAko ste Windows korisnik koji ne ažurira redovno operativni sistem izlažete se velikom riziku. To je poruka upozorenja koju je objavila NSA (The National Security Agency), nakon što je prije nekoliko nedelja otkriven Bluekeep ranjivost na ovom OS-u. Bluekeep se poredi sa WannaCry malverom iz 2007. godine, koji je tada napravio ogromnu štetu na velikom broju računara širom sveta, a šteta koja je nastala merila se milionima dolara. NSA je objavila da su na ovu ranjivost posebno osetljivi računari koje pokreću starije verzije Windows-a.


Polovni Greentec mašine za kleščenje grane stabla oglasi za prodaju - Srbija - Mascus Srbija\nNalazite se ovde: Mascus Srbija > Šumarska oprema > Mašine za kleščenje grane stabla > Greentec\nPolovna Greentec mašine za kleščenje grane stabla na prodaju\nPregledaj oglase polovnih Greentec mašine za kleščenje grane stabla oglasa na prodaju. Možete sortirati Greentec mašine za kleščenje grane stabla oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Greentec mašine za kleščenje grane stabla u odeljku Brendovi.\nOvde je kompletna lista lista polovnih Greentec mašine za kleščenje grane stabla za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Mali tvrdi da je žrtva prevare | N1 Srbija\nSlučaj gradonačelnika - Mali tvrdi da je žrtva prevare\n21.10.2015. |19.38 |\nDan posle objavljivanja priče da je of šor firma čiji je direktor bio aktuelni gradonačelnik Beograda kupila 24 stana na Crnom moru u Bugarskoj, tenzije su podignute oduzimanjem materijala novinarima istraživačke mreže KRIK.\nPosle tog incidenta, koji su izazvali pripadnici komunalne policije, kojima je Siniša Mali poslodavac, oglasio se i gradonačelnik. Za aferu tvrdi da mu je nameštena, a novinarima se izvinjava zbog postupanja komunalaca. Novinari istraživači tvrde da su dokumenta na osnovu kojih su napravili priču pronađena u registru bugarskog APR-a.\nMali vodi Beograd i kompanije na egzotičnim ostrvima?\nSiniša Mali - misteriozna kupovina apartmana u Bugarskoj\nVučić o Malom: Besmislica je da ima 24 stana\nOvo gradonačelnik Siniša Mali tvrdi za ugovor iz 2015. godine, gde je on potpisan kao direktor of šor firme koja je kupovala stanove u Bugarskoj. Priznaje - direktor of šor kompanija je bio, ali pre stupanja na javne funkcije.\n"Nisam ja kupovao stanove, već klijenti i sve je to bilo u leto 2012, posle toga nisam više bio direktor te dve firme", kaže gradonačelnik Beograda Siniša Mali.\nGradonačelnik tvrdi da je saznao da ga neko falsifikuje upravo kada su novinari objavili dokumenta. Na pitanje kako sve češće ljudi iz najbližeg okruženja premijera Akeksandra Vučića postaju žrtve falsifikatora - Mali kaže da za sve sumnja na opoziciju.\n"Ne znam kako i zbog čega, ali evo taj dan je Bojan Pajtić odbio poligraf i umesto da on bude na naslovnoj strani, bio sam ja", rekao je Mali.\nNovinari KRIK-a odbacuju bilo kakvu vezu s opozicijom i kažu da ovde nije reč o aferi, već o istraživačkom novinarstvu. Kažu i da ih gradonačelnik još nije uverio da i dalje nije direktor of šor kompanija.\n"Sva dokumentacija koju mi imamo je iz zvaničnih bugarskih registara i bugarskog katastara, to je za sada najmerodavnije", navodi novinar KRIK-a Stevan Dojčinović.\nMali tvrdi da je vlasnica of šor kompanija sada izvesna Ana Panajotova, koja je poslala i svoju pisanu izjavu u kojoj to potvrđuje. I najavljuje da će njegov pravni tim, ceo slučaj prijaviti bugarskoj policiji.\nViše informacija ima Jelena Zorić:\nSiniša Mali bugarska Nekretnine KRIK falsifikat\nMa i tebi je licna karta ukradena kao i kod brata naseg velikog vodje.\nKakav ste vi narod!!!Ne valja vam kad se pare građana Srbije iznose na Kipar,Liban,Moskvu...šta hvali Bugarskoj???\nBugurskoj ne hvali nista, ali joj puno toga FALI!!!


Od 1. aprila na lečenje van Leskovca ponovo s uputom - Televizija Leskovac\nBOJNIK CRNA TRAVA DRUŠTVO LEBANE MEDVEĐA VESTI VLASOTINCE ZDRAVSTVO\nOd 1. aprila na lečenje van Leskovca ponovo s uputom\nRepublički fond za zdrastveno osiguranje saopštio je da od 1. aprila osiguranici koji dolaze iz unutrašnjosti u Beograd na lečenje, moraju da imaju uput koji je overila lekarska komisija. Osobe koje su dobile uput pre 1. aprila ne moraju da imaju overu.\nObaveza osiguranika da prilikom odlaska na lečenje u Beogradu imaju uput koji je overila nadležna lekarska komisija propisana je zakonom, a do privremenog ukidanja došlo je u 2020.godini kada je epidemiološka situacija bila nepovoljna.\nTreba napomenuti da postupak automatskog produžavanja bolovanja od dana predviđenog za ponovno javljanje, a na osnovu ranije dostavljene dokumentacije, i dalje ostaje na snazi, kao i važenje potvrde o oslobađanju pariticipacije UP2 i potvrde za besplatno lečenje tj. ostvarivanje prava u stomatologiji za socijalno ugrožena lica.\nTags: RFZO, uvera uputa, ZDRAVSTVO\nUskršnja izložba Saveza slepih u centru grada\nZbog havarije na trafostanici četiri pola grada bez električne energije, Bulevar Nikole Pašića zatvoren za saobraćaj


Pravo na odštetu zbog gašenja nuklearki › Made-in-Germany.rs\nNa osnovu peresude nemačkog suda, snabdevači električnom energijom imaju pravo da traže isplatu odštete zbog odluke vlade u Berlinu da ugasi sve nuklearne elektrane u zemlji.\nOdluka nemačkih vlasti o gašenju nuklearki doneta je nakon nuklearne katastrofe u centrali u Fukušimi 2011. godine, i ona je zakonita, po oceni suda u gradu Karlsrue, prenosi agencija „Tanjug“.\nMeđutim, iako je odluka o gašenju nuklearnih elektrana zakonita, sud smatra da nemačke energetske kompanije imaju pravo na dobijanje odgovarajuće odštete od strane vlade. Sud nije precizirao iznos moguće odštete, ali mediji u Nemačkoj javljaju da su kompanije „E.ON“ i „RWE“ tražile oko 20 milijardi eura kompenzacije.\nPosle nuklearne katastrofe u Japanu, nemačka vlada na čelu sa kancelarkom Angelom Merkel odlučila je da odmah zatvori osam najstarijih nuklearnih postrojenja u zemlji, dok će preostalih devet biti ugašeno do 2022. godine.\nOd MiG na 08/12/2016 / Ekologija, Energetika, Finansije, Investicije, Proizvodnja, Tehnologija / Ostavite komentar